Bukedde Online - Omusiguze yakuba mukyala wange empi nga ndaba\nOmusiguze yakuba mukyala wange empi nga ndaba\nEyansuulawo emyaka 15 egiyise ayagala kumm...\nAdded 9th October 2020\nNG'OKIMANYI oli mufumbo tekiba kya buvunaanyizibwa kulagirira muganzi wo awaka. Oba tolina njawulo na mutemu.\nNze Vincent Ssennyange 45, mbeera Kanyanya. Naakamala emyaka 13 ne mukyala wange. Tulina abaana basatu. Mu kusooka yali muntumulamu ng'omwegombesa wabula okuva lwe yakwatagana n'ebikoosi by'abakazi yatandika okukyusa empisa awaka ne tutandika kufugawo babiri.\nYatandika okudda matumbibudde n'ankonkona muggulire nga bwe mmubuuza gy'ava mu kifo ky'okumbuulira addayo buzzi n'asulayo n'akomawo nkeera. Olw'okuba nnali saagala twawukane olw'abaana bange, yakola ensobi nnyingi ne neefuula atazirabye .\nWabula, ku ntandikwa ya March w'omwaka guno kyambuukako omusiguze bwe yakubira mukyala wange mu maaso gange ng'amulanga obutabeera waka (ewange).\nMukyala wange yajja ku saluuni we nkolera n'annindako ne tuddayo ffembi awaka. Mu kugenda yahhamba ayagala kugula chapatti ne nfuna we mmulindirako.\nAba yaakatambulako katono omusajja n'amukwata ku mukono n'atandika okumukuba empi nga bw'amubuuza lwaki tabeera waka. Bwe nagenda okutaasa maama w'abaana bange nange bankubiramu empi. Okumanya abasiguze bajooga, naye yahhamba ajja kunzita ssinga omukazi simwesonyiwa.\nNatunuulira maama w'abaana bange nga bimukalidde ku matama. Ekyasinga okunneewuunyisa, omusiguze yali ammanyi era mukyala wange yamulaga ekifaananyi kyange n'omulimu gwe nkola n'obudde bwe nkomerawo awaka.\nTetugaanye okwagala kubaawo naye kino ekyantuukako nali sisoboola kuddamu kubeera na mukyala wange. Katonda yannyamba bwe twatuuka awaka nafuga obusungu.\nEnkeera yasibamu ebibye n'agenda n'abaana. Nasigaza gwa kubawa buyambi naye mpulira ng'ebyomukwano byantama. Nsaba abasajja okutangira bakyala baabwe ebikoosi by'abakazi abatalina mulamwa kuba nkakasa bye byavaako mukyala wange okwonooneka.\nGwe balonze okusikira Jennifer Musisi naye tasaaga\nJennifer Musisi alaze ky'agenda okuzzaako


Bukedde Online - Abayizi 57,198 bayitidde mu ddaala erisooka: Baasinze kukola Byafaayo ne Ssaayansi\nJanet Museveni akambuwadde ku bubbi bw'ebigezo...\nKU bayizi 571,198 abaayise ebya PLE, abayizi 57,198 baayitidde mu guleedi esooka nga bano baafunye obubonero obuli wakati wa 4 ne 12 era balino amasomero aga Ssiniya gagenda kubalwanira okubawa ebifo mu S1.\nMinisita w'ebyenjigiriza n'emizannyo, Janet Kataaha Museveni ng'ayogera oluvannyuma lw'okufulumya ebyava mu bigezo bya PLE\nKino kitegeeza nti ku buli bayizi 100 abaatudde PLE mu 2017, abayizi mwenda (9) bokka be baafunye guleedi esooka.\nOdonga yategeezezza nti omuwendo gw’abayizi abaayitidde mu guleedi esooka ku luno gukendeddemu bw'ogeraageranya n’abaatuula PLE mu 2016 ng’a kw’olwo abaayitira mu guleedi esooka baali 63,400 nga bano baali abayizi ebitundu 10 ku 100.\nAbayizi abaayitidde mu guleedi eyookubiri, Odongo yagambye nti bali 293,977 nga bano baafunye obubonero obuli wakati wa 13 ne 23 nga bano baasinze obungi ku baayitira mu Gguleedi eyokubiri mu PLE wa 2016 abaali 251,787.\nOdonga yagambye nti kino kitegeeza nti ku buli bayizi 100 abatuudde PLE abayizi ebitundu 46 baayitidde mu guleedi eyookubiri.\nAbaayitidde mu guleedi eyookusatu bali 128,573 nga bano baafunye obubonero wakatu wa 24 ne 29 nga bano baakendeddeko mu bungi ku baayitira mu guleedi eyookusatu mu 2016 abaali 129,252 guleedi eyookuna yayitiddemu abayizi 91,504 nga bano be bayizi abaafunye obubonero obuli wakati wa 30 ne 34.\nAbaayitira mu guleedi eyokuna mu PLE wa 2016 baali 81,2100.\nAtwala Yudesi Primary School ng'ali n'abamu ku baana be abaatudde ebibuuzo bya PLE, asituddwa ye Humphrey Mulungi nga yafunye 4 mu bigezo bino.\nBAASINZE KUYITA SST ne SSAYANSI\nNga Bukedde bwe yabagambye ng'ebibuuzo tebinnafulumizibwa, abayizi baasinze kuyita amasomo ga; SST ne Ssaayansi.\nOdongo yagambye nti SST abayizi gwe baasinze okwegirisizzaamu nga baamuyise ne bakunakkuna ne baddako Ssayansi.\nAbayizi ebitundu 94.6 baayise SST ate abayizi ebitundu 88.3 ne bayita Ssaayansi.\nOkubala n’Olungereza, abayizi tebaakuyise bulungi ng’abaayise Olungereza bali ebitundu 85.6 ate abaayise Okubala bali ebitundu 83.8 ku 100.\nLipoota ey'abaagolodde ebigezo bya PLE bino, yalaze nti abaana ab'omulundi guno baalaze omutindo okusinga abazze batuula mu myaka egiyise bukyanga PLE atandika kukolebwa mu Uganda.\n" Empandiika y'abaana erongoose nnyo ate ng'engeri gye baddamu ebibuuzo eraga nti obwongo bwabwe busaza kimu," Lipoota y'abaagolodde ebigezo bwe yalaze.\nTwetaaga obuwumbi 7 okuddukanya eddwaaliro lya Mulago eppya - Minisita Aceng\nEbisale by’eddwaaliro ly’e Mulago byogezza Bannayuganda ebikankana\nAbasuubuzi bawambye essomero ne beegabanya poloti


AMAZIGA! Wuuno omukyala atabukidde omusajja oluvanyuma lw’okutuuka ku ntikko, amuttiddewo bw’akudde waaya mu vuvuzera – The Bridge Uganda\nOmukyala omuzira asse omusajja oluvanyuma lw’okumusobyako nga busasaana enkya ya leero.\nOmukyala ng’amannya gasirikiddwa, nakyeyombekedde w’abaana 4, mutuuze ku kyalo Busembe mu ggoombolola y’e Nsangi mu disitulikiti y’e Wakiso, ku ssaawa nga 8 ez’ekiro, omusajja Abbas Bamulangaki Senkumba amuyingiridde mu nju era atuukidde mu kisenge kye.\nSenkumba abadde akutte ekyambe, kwekutegeeza omukyala okumuwa ssente zonna zalina.\nOmukyala agamba nti akutte mu nsawo nawaayo ssente miriyoni emu n’emitwalo 20 (1,200,000) kyokka Senkumba ne yekyusa nategeeza, nti omukyal nga bw’asukkiridde obulungi era balina okusinda omukwano.\nOmukyala wakati mu kulukusa amaziga, awanjagidde omusajja obutamusobyako wabula Senkumbi alemeddeko, kwe kumutegeeza nga bw’agenda okumutta singa amulemesa okusinda omukwano.\nOmukyala agamba nti akkirizza okusobezebwako olw’okutaasa obulamu n’okutaasa abaana obutattibwa, kyokka Senkumba amangu ddala ng’atuuse mu bwengula, agudde ku kitanda olw’obukoowu ssaako n’ekyambe naasuula ebbaali.\nAmangu ddala, omukyala akutte ekyambe nakifumita Senkumba mu kifuba era omusajja adduse olw’okutaasa obulamu nga yenna ali bute era asangiddwa ng’afiiridde mu kabira okumpi n’awaka we yabadde agenze okubba.\nOkusinzira kw’amyuka omwogezi wa Poliisi mu Kampala n’emirirwano Luke Owoyesigyire, Senkumba okuyingira mu nnyumba, yasobodde okusima ekituli era Omulambo gutwaliddwa mu ggwanika ly’eddwaaliro ekkulu e Mulago okwekebejjebwa nga n’omukyala ateekeddwa ku ddagala okumutangira okufuna obulwadde.


Bukedde Online - Aba Zimbabwe basuze balinda ebinaava mu kalulu k'ebyefaayo\nAba Zimbabwe basuze balinda ebinaava mu kalulu k'ebyefaayo\nTrump baamwanirizza na kwekalakaasa e Bungereza:...\nAkalulu k'Obwapulezidenti e Zimbabwe katadde...\nBANNANSI ba Zimbabwe basuze balindirira ebyavudde mu kalulu ak’ebyafaayo akakubiddwa ku Mmande omulundi ogusookedde ddala nga Robert Mugabe 94 teyeesimbyewo okuva mu 1980 Zimbabwe lwe yafuna ebwetwaze.\nOmuvubuka Chamisa, ow'oludda oluvuganya Mugabe gwe yawanzeeko eddusu. Ku ddyo ye Emerson Mnangagwa\nAbantu abasoba mu bukadde butaano be basuubirwa nti baakubye akalulu akaabadde ak’obunkenke.\nAbantu 23 be beesimbyewo ku bwa Pulezidenti kyokka okuvuganya okw’amaanyi kwabadde wakati wa Pulezidenti Emerson Mnangagwa 75 ow’ekibiina ekiri mu buyinza ekya ZANU-PF ne Munnamateeka era Pastor Nelson Chamisa 40 ow’ekibiina ekisinga obunene ku ludda oluvuganya ekya Movement for Democratic Change (MDC).\nMnangagwa y’abadde mu buyinza okuva November 2017, amagye lwe gaawamba Mugabe ne gamumaamula mu buyinza mwe yali amaze emyaka 37.\nObusungu obw’okumuggya mu Ntebe, yabusiba ku mutima n’okutuusa kati era yalangiridde ku Ssande ng’enkya kulonda nti akalulu ke agenda kukawa Chamisa ow’oludda oluvuganya naye ssi Mnangagwa gwe yayise ‘omubbi w’entebe’.\nEbyavudde mu kulonda bisuubirwa okulangirirwa obutasukka Lwakusatu.\nAbalonzi abeewandisa bali 5,635,706 ng’ebifo ebironderewamu biri 10,985.\nAmateeka ga Zimbabwe galagira okulangirira ebivudde mu kulonda obutasukka ssaawa 48.\nSsinga wanaabula aweza obululu obusukka mu bitundu 50 ku 100, akakiiko k’Ebyokulonda aka Zimbabwe Electoral Commission (ZEC) kalina okutegeka okuddamu okulonda nga September 30, 2018.


Bukedde Online - Ebisago 4 Kiggundu by'afunidde mu kakiiko k'ebyokulonda\nEbisago 4 Kiggundu by'afunidde mu kakiiko k'ebyokulonda\nKalidinaali asabidde abayizi mu ggwanga\nEbisago 4 Kiggundu by’afunidde mu kakiiko k’ebyokulonda\nDR. Badru Kiggundu atandise okumyumyula engugu okunnyuka emirimu gy'akakiiko k'Ebyokulonda k’akulidde okumala emyaka 14. Emyaka 14 giggwaako November 18 kuba yalondebwa Pulezidenti Museveni mu 2002, okudda mu bigere bya Alhaj Aziz Kalungi Kasujja.\nKiggundu ataddewo likoda mu by'okulonda mu Uganda kubanga okuva mu 1962, Uganda lwe yafuna obwetwaze, tewali muntu akulidde kakiiko ka byakulonda kumala myaka mingi gityo . Bonna abakulidde akakiiko kano okuli; Kosiya Seneca Kikira eyakulira okulonda kwa 1980, Steven Besweri Akabway eyategeka okulonda kwa CA n'okwa 1996, gattako ne Aziz Kasujja eyategeka okwa 2001, bonna baakola emyaka egitasukka ettaano.\nMu myaka 14, Dr. Kiggundu ategekeddemu okulonda kwa Pulezidenti kwa mirundi esatu, mu 2006, 2011 ne 2016 era ye muntu y’omu eyategeka akululu ak'ekikungo nga July 28, 2005, Bannayuganda 92 ku buli 100 mwe baasalirawo okudibya enfuga ey'omugendo, ne tuddayo ku nfuga y'ebibiina ebingi, eyali yawerebwa mu 1986 nga NRA yaakawamba obuyinza.\nDr. Kiggundu w'amaliddeko ekisanja kye, nga Bannayuganda abamu bamutenda buvumu, omukkakkamu so ng'omulimu gw'abadde akola gwe gumu ku mirimu gya Gavumenti egisinga okusoomooza. Okumanya Kiggundu akoledde ku bugubi, waliwo ne bwe yeekubira enduulu ku b'ebyokwerinda olw'abantu abatamanyiddwa abaali bamutiisatiisa okumutta.\nBESIGYE AFUNAMU? 1. Wabula abamu ku Bannayuganda, Dr. Kiggundu bamuwanda lulusu, bamutenda ettima eri ab'oludda oluvuganya Gavumenti, okugwa olubege eri Pulezidenti Museveni n'aba NRM, okwekkiriranya ku nsonga ez’okukwasisa amateeka g'ebyokulonda mu bwenkanya era bamulumiriza okutegeka okulonda okutaliimu mazima na bwenkanya.\nMu bantu abasinga okwevuma Kiggundu mulimu D. Kizza Besigye, eyaakeesimbawo emirundi ena kyokka ng'awangulwa Museveni. Kyokka Besigye alumiriza nti Kiggundu nti akolera Pulezidenti n'ekibiina kya NRM era okulonda kwonna Kiggundu kw'azze ategeka tekutuuka ku mutindo ogukkiriza mu mateeka g'ensi yonna.\nKu ntikko y'akalulu akaakaggwa aka 2016, Dr. Kiggundu yategeeza nti ssinga si ki, yandibadde awandula Besigye mu Lwokaano olwa kampeyini ye ey’okujeema (Defi ance), kubanga etaataaganyizza emirimu gy'okulonda Kino abawagizi ba Besigye n'okutuusa kati bakyakyesibako nti kabonero ak’enkukunala akalaga obukyayi bwa Dr. Kiggundu eri Dr. Besigye era bagamba nti tebeewuunya nti obululu bwa Besigye obumu bweveera, n'ebikozesebwa mu kulonda mu Kampala ne Wakiso, Besigye gy'alina obuwagizi obungi, Kiggundu yabikeereyesa.\nMu kulonda kwa 2001 ne 2006, Besigye yeekubira enduulu mu kkooti ey'oku ntikko ng'awakanya ebivudde mu kulonda kyokka kkooti ku nfunda zombi, yagaana okusazaamu obuwanguzi bwa Museveni wadde ng'abalamuzi bakkiriziganya ne Besigye nti okulonda kwalimu ebirumira.\nOkulonda kwa 2001, Besigye kwe yasooka okuwangulwa, kwategekebwa Aziz Kasujja, naye Besigye gwe yakukkulumira okupangira Museveni obuwanguzi, ekitegeeza nti n'omuntu agenda okuddira Kiggundu mu bigere, naye ab’oludda oluvuganya bayinza okumwesonsaako.\nOkuggyako nga waliwo enkyukakyuka ezikoleddwa mu nnonda y'akakiiko k'Ebyokulonda, buli anaalondebwa mu kakiiko kano, kyangu okutunuulirwa ng'omuntu agenda okukola ebiyamba Pulezidenti Museveni.\nEzimu ku nkyukyuka ab'oludda oluvuganya ze baagala, ye muntu alondeddwa nga ssentebe w'akakiiko okubeera ku ddaala ery'omuntu asobola okulondebwa ng'omulamuzi. Baagala n'ebibiina by'obufuzi eby’amaanyi okulonda waakiri omuntu omu okubeera Kaminsona ku kakiiko k'ebyokulonda.\nLWAKI BANVUMA? - KIGGUNDU Dr. Kiggundu agamba nti yeenyumiriza mu buweereza bwe nga ssentebe w'akakiiko k'ebyokulonda kubanga omulimu agukoze n'amaanyi ge gonna wakati mu kusomoozebwa okuva mu bannabyabufuzi.\n“Njagala okujjukirwanga ng'omusajja abadde omukozi, eyeerekereza byonna okuweereza eggwanga n'okuba nti mbadde nkuuma obukkakkamu wadde babadde banjogerera amafuukuule n'okunvuma,” bwe yagambye.\nEmyaka 14 gy'abadde mu kakiiko, Kiggundu agamba nti aleese enkyukakyuka ennungi mu byokulonda kubanga we baamulondera mu 2002, yasanga lijesita y'abalonzi eri matankane, wabula agirongoosezza, abalonzi ne babakuba ebifaananyi, era w’aviiriddewo nga lijesita erina n'ebinkumu, nga kati tekisoboka omulonzi ow'empewo okukuba akalulu.\nKiggundu era yeenyumiriza mu nkyukakyuka n'ennongoosereza ezikoleddwa mu mateeka g'ebyokulonda, by'agamba nti biyambye okulinnyisa omutindo gw'ebyokulonda mu ggwanga.\n2. Embeera ey'okuvuma, obutasiimibwa n'erinnya lye okukubwa mu bitaba, Kiggundu agamba yabimanyiira kubanga eby'okulonda okufaananako ebyobufuzi, tebiriimu mukwano gwa nkalakkalira.\n" Kyangu oli okukusiima ng'awangudde akalulu, kyokka enkya omuntu y'omu asobola okukwogerera ebikankana ng'awanguddwa", Kiggundu bwe yategeeza gye buvuddeko.\n3. Ng'ava mu kakiiko k'ebyokulonda, Kiggundu agamba nti ebimu ku bintu yejjusa, gwe muze gwa Gavumenti ne Palamenti okuyisa ennongoosereza mu mateeka ng'obudde buweddeyo ne gakosa enteekateeka z'akakiiko.\nMu musango Amama Mbabazi gwe yawawaabidde Pulezidenti Museveni n'akakiiko k'Ebyokulonda ng'awakanyaebyavudde mu kalulu ka 2016, abalamuzi ba kkooti ey'omu ntikko wadde baakakasizza obuwanguzi bwa Museveni, baliko ensobi ze baakutte Kiggundu n'akakiiko ke naddala ku kukeereyesa ebikozesebwa mu bitundu ebimu, n’engeri ebyava mu kulonda bwe byakuηηaanyizibwa n'okulangirirwa n'ebirala.\nKIGGUNDU AGUDDE MU BINTU 4. Nga Kiggundu bwe yeetegekera okuwummula egy'akakiiko k'ebyokulonda, Pulezidenti yamugonnomoddeko ogufo nga ssentebe w'akakiiko k'abakugu akagenda okulondoola okuzimbibwa kw'ebbibiro ly'e Karuma ne Isimba.\nOmulimu omupya, Pulezidenti yaguwadde Kiggundu mu July w’omwaka guno. Amabibiro gombi, (Karuma ne Isimba) gazimbibwa kyokka gatambulira ku sipiidi ya kasoobo ate nga waliwo n'ebigambibwa nti kkampuni z'Abachina ezaaweebwa kontulakita, omulimu zigukola mu ngeri ya gadibengalye.\nKiggundu yawakanyizza ebigambibwa nti omulimu guno gwamuweereddwa ng'akasiimo olw'okutegeka okulonda okuyambye Pulezidenti Museveni okwenywereza mu buyinza.\nKonsitityusoni mu katundu 60 , ewa Pulezidenti obuyinza okulonda abaakakiiko k'Ebyokulonda okuli ssentebe, omumyuka wa ssentebe ne bakaminsona bataano, oluvannyuma ne bakakasibwa Palamenti. Kino kyennyini, Pulezidenti Museveni ky'ateekateeka okukola kubanga olunaku olwa November 18, 2016 luteekwa okutuuka nga ssentebe w'akakiiko omumyuka, omumyuka we ne bakaminsona balondeddwa.\nNg'oggyeeko Dr. Kiggundu, n'omumyuka wa ssentebe w'akakiiko k'Ebyokulonda Joseph Biribonwa wamu ne bakaminsona amalala basatu; Dr Jenny Okello, Steven Ongaria ne Tom Buruku nabo ekisanja kyabwe kigenda kuggwaako mu November ate kaminsona Tomasi Sisye Kiryapawo yawummula emyaka ena egiyise, ekifo kye Pulezidenti Museveni teyakijjuza. KamiNsona omu yekka, Christine Ahabwe Mugabe y'agenda okusigala mu kakiiko k'ebyokulonda ku ttiimu yonna eriyo kati.\nPoliisi ewadde Mujib Kasule obukuumi\nBw'oba ng'oyagala eggwanga lyO, ng'oyagala Pulezidenti wo, wandibadde omugamba, nti ennyingo eyo 102b tetugikwatako - Omubaka Nambooze\nNgenda kuddamu neyambulire mu Freedom Square- DR.Stella Nyanzi


Bukedde Online - Mukomye okweraguza - Poliisi\nMukomye okweraguza - Poliisi\nBamukutte ku by’okutta Omuchina\nOmukwanaganya wa poliisi n’omuntu waabulijjo Abdu Majidu Tulibagenyi ng’ayogera eri abatuuze.\n“MULEKERE awo okweraguza. Buli kimu bwe mukirowooleza eddogo, obutebenkevu mu kitundu temujja kubufuna.” Bwatyo omukwanaganya wa poliisi n’omuntu waabulijjo mu Greater Masaka, Abdu Majidu Tulibagenyi ng’ali wamu n’omumyuka we Hajji Yahaya Lyagoba bwe yalabudde abatuuze b’e Kaliisizo mu ggombolola ya Lwengo Rural mu disitulikiti ey’e Lwengo.\nYagenzeeyo okukkakkanya abatuuze abaludde nga bagugulana n’omutuuze gwe balumiriza obulogo. Kino kiddiridde omutuuze Rose Nabisere 60, okwekubira enduulu ku poliisi y’e Lwengo ng’abantu bwe baakoonye ennyumba ye n’okugiteekera omuliro nga bamukonjera okuleeta ebyokoola.\nRose Nabisere zino aziyise mpalana z’abatuuze abakwatiddwa ensaalwa nga balaba abayitako.Aliko n’omusajja gwe yalumirizza okumusaba beesanyuseemu mu kaboozi k’ekikulu kyokka bwe yagaana n’amulabula okumukola ky’atalyerabira!\nAbatuuze nga bali wamu ne ssentebe w’ekyalo kino Fred Kalungi balumiriza Nabisere nti yaleeta amajiini ku kyalo ne gamulemerera kwe kusalawo geeyiggire nga gatugumbula abantu.\nAbantu musanvu be baakafa ku kyalo ne balumiriza Nabisere okubatta. JANE NAKITTO ATADDE AKAKA Ono y’omu ku bantu Nabisere b’alumiriza okumuwalana olw’okumuyitako. Yagambye nti Nabisere by’amusibako nti amuwalana bikyamu.\nKwe kukikkaatiriza nti, “Abalwadde ebintu bwe bibalinnya ku mitwe, nga byogera nti, “Roza Nabisere ye yatuleeta tubatte tubamalewo.” Nakitto agambye nti obudde bw’okuwalana tabulina okuggyako okuwalana amwagaliza entaana. Poliisi kati enoonya abaayonoonye enju ya Nabisere.\nHajji Yahaya Lyagoba,


Bukedde Online - Gavumenti etadde omusolo ku boda boda\nGavumenti etadde omusolo ku boda boda\nGavumenti eraze ensonga z’omusolo gwa ‘WhatsApp’...\nOdongo alabudde abanoonyi b’obubudamo\nAdded 25th April 2018\nGAVUMENTI eraze ensonga ezigiteekesezza omusolo ku Whats App, Facebook, amafuta, butto, omwenge ne bodaboda okutandika mu July w’omwaka guno. Minisita omubeezi ow’ebyensimbi yasinzidde mu Palamenti mu kakiiko k’ebyensimbi akakubirizibwa Henry Musasizi (Rubanda East) n’ategeeza nti Gavumenti eri mu kunoonya ssente ezinaakozesebwa okutuusa obuweereza mu bantu okuli; okuzimba enguudo, amasomero, amalwaliro n’ebyetaago ebirala.\nYategeezezza nti emikutu mugattabantu nga WhatsApp, Facebook, n’emirala okutandika ne July w’omwaka guno omuntu okugikozesa baakumuggyako100 buli lunaku. Abaagala bajja kubeera baddembe okusasula 36,000/- omwaka gwonna. Gavumenti yaakukolagana butereevu n’amakampuni g’amasimu okulaba nga ssente zino zisalibwa ku buli nnamba ya ssimu ebeera ekozeseddwa.\nKyokka singa omuntu abeera takozesezza mikutu gya mugatta bantu tajja kuwoozebwangako ssente yonna. Bahati yakkirizza nti kituufu abantu bawa emisolo mingi, kyokka ne Gavumenti terina ngeri gyesobola kubatuusaako buweereza bwe beetaaga nga tesoloozezza misolo. Eky’okuba ng’abantu basangiddwa nga basasula omusolo ku ‘airtime’ gwe bateeka ku ssimu, Bahati yagambye nti bakimanyi era y’ensonga lwaki n’omusolo oguteereddwako musaamusaamu.\nGavumenti mu kaweefube w’okugaziya enyingiza etadde omusolo ku pikipiki ezivuga bodaboda nga zaakuwandiikibwa nga buli emu mu kuwandiisibwa esasula 200,000/-. Kino kijja kukolebwa mu ggwanga lyonna. Gavumenti eyagala buli muntu aba asindika ssente ku ssimu aggyibweko omusolo gwa kitundu kimu ku buli 100 ekya ssente z’aba asindika.\nOkugeza bw’obeera ng’osindika 100,000/- oggyibwako omusolo gwa 1,000/-. Ssente zino ziggyibwa ku muntu asindika ssente yekka, abeera aggyayo tazisasula. Kkampuni z’amasimu bazongeddeko omusolo ku magoba ge zikola okuva ku bitundu 10 okutuuka ku bitundu 15 ku buli 100/-.\nAmafuta nago gongeddwako omusolo nga buli liita y’amafuta awatali kwawula kika bagyongeddeko omusolo gwa 100. Ssente ezinaava ku mafuta zaakuyamba okuddaabiriza enguudo eziba zoonoonese.\nEmmotoka enkadde eziwezezza emyaka omunaana n’okweyongerayo tezigenda kuddamu kukkirizibwa kuyingizibwa mu ggwanga. Kino kikoleddwa okutaasa obutonde bw’ensi nga kitandika mu September w’omwaka guno. Ebibiina by’obwegassi ebya SACCO biteereddwako omusolo gwa bitundu 30 ku buli 100 ku magoba ge babeera bakoze.\nGavumenti ekizudde nti ebadde bizinensi abantu mwe bafuna amagoba, kyokka nga tebasasula musolo. Emisolo gyonna waggulu gireeteddwa mu bajeti y’omwaka gw’ebyensimbi ogwa 2018/ 2019.\nMu kaweefube wa Gavumenti okwanguyiza abantu emirimu bagenda kuwandiisa bizinensi mu nnaku bbiri n’okwongera ku tekinologiya alondoola ebyamaguzi.\nGavumenti eraze ensonga z’omusolo gwa ‘WhatsApp’


Bukedde Online - Bannayuganda banyumiddwa obulamu mu UNAA Causes mu Washington\nAfrigo Band ng'ekuba abadigize omuziki mu lukung'aana lwa UNAA Cause e Washington\nBANNAYUGANDA abeegattira mu kibiina kya UNAA Causes mu Amerika basula babuinuka. Ku Lwokutaano baakung'aanidde mu woteri emanyiddwa nga Gaylord Resort Hotel mu kibuga Washington DC ne balya, okunywa n'okuzina nga bakuba omuziki okuva mu Afrigo band, Rude Boy owa P Square okuva e Nigeria, Chris Evans n'abayimbi abalala.\nAbacakaze bano ng'abasinga baabadde bantu abakulu n'abavubuka, baazinye masejjere okutuuka ssaawa musanvu eziragirwa ebiduula okuggalawo mu butongole mu Amerika era abasing baavudde mu kisenge omwabadde ebidongo nga biggaddwawo n'omwenge nga tegukyakkirizibwa kutundibwa ng'essaawa zisusse omusanvu ez'ekiro ne bagenda mu bisenge byabwe eby'enjawulo bye baapangisa mu woteri yemu eyo ne bongera mu maaso ebikujjuko byabwe.\nEbikujjuko bino ebitegekebwa abakulira ekibiina kino okuli David Muwanga ne James Sserumaga nga babeera mu Amerika, byatuumwa Summers Ultimate festivals era bibeerayo nga August aggwako ne biggwa nga September atandika buli mwaka.\nDavid Muwanga akulira ekibiina kya UNAA Cause, James Sserumaga ne Namiiro Aisha\nBabeera n'emisomo gy'ebyenfuna, okusomesa abantu ebikwatagana ku ttaka, ebya bbanka n'ebirala okusobola okwekulaakulanya wabula buli lwaggulo ne bamalira mu biduula okwenazaako ekiwubaalo kye babeera nakyo nga bali ku ku mawanga awatali bantu baabwe.\nAfera abantu ku ggwanika e Mulago akwatiddwa\nOmuwala bamusazeeko ensingo e Nansana


Bukedde Online - Omusuubuzi bamukutte ku by'okubba mmotoka 11\nOmusuubuzi bamukutte ku by'okubba mmotoka 11\nSeya Sebaggala akubye ku matu\nBantu bange sinnava ku mulamwa - Besigye\nAdded 13th September 2020\nOMUSUUBUZI wa mmotoka ez’ebbeeyi mu Kampala agambibwa okuba emabega w’akabinja akabba emmotoka e Bungereza akwatiddwa poliisi n’ezuula emmotoka 11 ezibalirirwamu obuwumbi buna.\nEmu ku mmotoka ezivunaanya Safari\nFrank Safari omutuuze w'e Bukoto mu Kampala, yakwatiddwa poliisi oluvannyuma lw'okunoonyereza ku mmotoka ezabbibwa e Bungereza ne zitundibwa mu Uganda. Safari ye nnanyini kibanda kya Bottle Link e Nakawa.\nOmwogezi w'ekitongole kya poliisi ekinoonyereza ku buzzi bw'emisango, Charles Mansio Twine yagambye nti, Safari babadde bamulondoola okuva mu December wa 2019 abaserikale ba poliisi y'e Bungereza lwe bajja kuno nga banoonya mmotoka ezabbibwa mu nsi yaabwe.\nYayongeddeko nti, baagenda okumaliriza okunoonyereza, baazuula mmotoka 11 ekika kya Range Rover Vogue wabula bwe baabuuza gye baaziggya, baategeeza poliisi nti, Safari ye yazibaguza.\nYagasseeko nti, mmotoka ze baali bakutte, bannanyini zo baagenda mu kkooti n'ebalagira zibaddizibwe kyokka oluvannyuma bo bennyini ne bakizuula nti, mmotoka ze baagula zaalimu ebitakwatagana.\nMmotoka ezaakwatibwa, zaatwalibwa ku kitebe kya poliisi y'ensi yonna mu Uganda oluvannyuma ne bakwatagana ne poliisi ya Bungereza n'etwalako mmotoka mwenda ebbiri ne zisigala.\nMmotoka ezaasigala kuliko Range Rover Vogue eyateekebwako nnamba UAX 610B ne Ford Ranger Wildtrak egambibwa okuba nti, yabbibwa South Afrika. Twine yagambye nti, Safari bamuteebereza okuba ng'alina akabinja k'abasajja abava mu mawanga ga West Afrika b'akolagana nabo okubba mmotoka zino ne bazireeta e Uganda.\nYayongeddeko nti, Safari baamubuuzizza gye yaggya mmotoka zino n'abagamba nti, waliwo abantu abaazimuguzab'atannyonnyodde. Ono yatwaliddwa ku poliisi y'e Kabalagala gye baamuggalidde nga bw'alinda okutwalibwa mu kkooti.\nNabagereka agguddewo omwoleso


Bukedde Online - Iran eyimbudde abasibe 54, 000 lwa ssennyiga we China\nIran eyimbudde abasibe 54, 000 lwa ssennyiga we China\nAbakulembeze ba NRM mu Ankole basekeredde...\nBeti Kamya atadde akaka: 'Museveni temumusobola'...\nOBULWADDE bwa ssennyiga w’e China obwa ‘Coronavirus’ buwaliriza gavumenti ya Iran okuyimbula abasibe 54,000 okukendeeza ku mujjuzo oguli mu makomera gwe batidde nti gugenda kuvaako obulwadde okwongera okusaasaana.\nIran lye limu ku ggwanga obulwadde bwa ssennyiga wa CoronaVirus obwava mu China gye busaasaanira ku sipiidi ey’amaanyi nga bukutte n’abamu ku banene mu gavumenti eryo omuli n’ababaka ba palamenti 23.\nBannansi ba Iran 77 be baakafa obulwadde bwa ssenyiga buno mu wiiki bbiri ate abantu abasoba mu 3,000 be baakakasiddwa nga balina ssennyiga ono atadde Iran ku bunkenke obutagambika.\nAbamu ku bantu abaafudde ssennyiga ono kuliko omuwabuzi w’omukulembeze ow’omwoyo Ayatollah Ali Khamenei, Ng’oggyeeko ababaka ba palamenti 23 abaakwatiddwa obulwadde buno, abakungu ba gavumenti 15 okuli n’omumyuka wa Pulezidenti, omumyuka wa minisita w’ebyobulamu n’abalala obulwadde bwabakubye ku ndiri.\nGavumenti ya Iran yasazeewo okuyimbula abasibe bonna abali ku bibonerezo ebikka wansi w’emyaka etaano era ku Lwokusatu abasibe 54,000 baayimbuddwa oluvannyuma lw’okubakebera nga tebannakwatibwa ssennyigga ono.\nOmwogezi wa minisitule ey’Ebyobulamu Kianoush Jahanpour yategeezezza nti Iran y’ensi obulwadde gye businga okusaasaanira ku sipiika ey’amaanyi ng’esinga ne China obulwadde gye bwatandikira.\nKigambibwa nti amawanga nga Afghanistan, Canada, Lebanon, Pakistan, Kuwait, Bahrain, Iraq, Oman, Qatar ne United Arab Emirates abantu abasangiddwa n’obulwadde mu mawanga ago baavudde mu Iran.\nGwo omuwendo gw’abantu abaakafa ssennyiga ono mu nsi yonna kati baweze 3,300 ate abaakakwatibwa basoba mu 95,500.\nChina y’esinga omuwendo gw’abantu abaakafa ssennyiga ono nga bawera 3,000 mu China yokka kyokka ng’asaasaanyidde mu mwanga mangi.\nOBULWADDE bwa ssennyiga w’e\nChina obwa ‘Coronavirus’ buwaliriza\ngavumenti ya Iran okuyimbula\nabasibe 54,000 okukendeeza ku\nmujjuzo oguli mu makomera gwe\nbatidde nti gugenda kuvaako obulwadde\nIran lye limu ku ggwanga\nobulwadde bwa ssennyiga\nwa CoronaVirus obwava mu\nChina gye busaasaanira ku sipiidi\ney’amaanyi nga bukutte n’abamu\nku banene mu gavumenti eryo\nomuli n’ababaka ba palamenti 23.\nBannansi ba Iran 77 be baakafa\nobulwadde bwa ssenyiga buno\nmu wiiki bbiri ate abantu abasoba\nmu 3,000 be baakakasiddwa nga\nbalina ssennyiga ono atadde Iran\nku bunkenke obutagambika.\nAbamu ku bantu abaafudde\nssennyiga ono kuliko omuwabuzi\nNg’oggyeeko ababaka ba\npalamenti 23 abaakwatiddwa\nobulwadde buno, abakungu ba\ngavumenti 15 okuli n’omumyuka\nwa Pulezidenti, omumyuka wa\nminisita w’ebyobulamu n’abalala\nobulwadde bwabakubye ku ndiri.\nGavumenti ya Iran yasazeewo\nokuyimbula abasibe bonna\nabali ku bibonerezo ebikka wansi\nw’emyaka etaano era ku Lwokusatu\nabasibe 54,000 baayimbuddwa\noluvannyuma lw’okubakebera nga\ntebannakwatibwa ssennyigga ono.\nOmwogezi wa minisitule\ney’Ebyobulamu Kianoush Jahanpour\nyategeezezza nti Iran y’ensi\nobulwadde gye businga okusaasaanira\nku sipiika ey’amaanyi\nng’esinga ne China obulwadde gye\nKigambibwa nti amawanga nga\nAfghanistan, Canada, Lebanon,\nPakistan, Kuwait, Bahrain, Iraq,\nOman, Qatar ne United Arab\nEmirates abantu abasangiddwa\nn’obulwadde mu mawanga ago\nbaavudde mu Iran.\nGwo omuwendo gw’abantu\nabaakafa ssennyiga ono mu nsi\nyonna kati baweze 3,300 ate\nabaakakwatibwa basoba mu\nChina y’esinga omuwendo\ngw’abantu abaakafa ssennyiga ono\nnga bawera 3,000 mu China yokka\nkyokka ng’asaasaanyidde mu


Bukedde Online - Bobi oluvudde mu kkomera n’agenda e Lira\nAmerika ne Iran ziggyeeyo eby'okulwanyisa...\nBOBI Wine azzeemu okukuba enkiiko ez’okwebuuza ku balonzi n’alaalika nti leero ali mu kibuga ky’e Lira gy’ategese okusisinkanira abantu.\nBya LAWRENCE KITATTA ne BENJAMIN SSEBAGGALA\nRobert Kyagulanyi (Bobi Wine) akulira ekisinde kya People Power yagambye nti tewali agenda kumuziyiza kukuba nkiiko zino kubanga ddembe lye erimuweebwa Ssemateeka nga Munnayuganda.\nYagambye nti buli kakwakkulizo akaamuteekebwako okukuba enkiiko zino yakatuukiriza kyokka n’anenya poliisi nti by’ekola emenya mateeka.\nSsewakiryanga owa Uganda National NGO Forum ng’annyonnyola.\nENTEEKATEEKA NGA BWE ZAABADDE\nBobi Wine yabadde ategese ng’enkiiko agenda kuzitandikira Gayaza mu Kyaddondo East gy’akiikirira mu Palamenti wabula poliisi yayimirizza olukiiko olwo era ye n’ababaka abalala 2 n’abakulembeze ba People Power abasukka mu 10 ne bakwatibwa era olukuhhaana ne lusazibwamu.\nEggulo yabadde ategese kubeera Gulu wabula nakyo tekyasobose. Poliisi ng’eyita mu mwogezi waayo, Fred Enanga yategeezezza nti ebifo Bobi Wine bye yabadde afunye bibangirizi ate nga bwe yali akkirizibwa okukuba enkiiko zino, yalagirwa kuzitegekera mu bizimbe.\nBobi Wine eggulo yasuze amalirizza entegeka okugenda mu bukiikakkono bwa Uganda okwetaba mu lukiiko olutegekeddwa olwaleero e Lira ku Grand Pacific Hotel ku ssaawa 4:00 ez’oku makya.\nYagambye nti yeetaaga okwogera ne Bannayuganda mu bitundu by’eggwanga byonna abawe endowooza ye ku ky’okuvuganya ku bwapulezidenti.\nAbaakwatiddwa ku Mmande okuli n’omwogezi wa People Power Joel Ssenyonyi, bwatuuse kuziba nga bakyali mu buduukulu bwa poliisi e Kasangati, Naggalama n’ebifo ebirala.\nBaawakanyizza ebiragiro bya poliisi bye yabataddeko omuli okuba n’embwa eziyamba mu kunoonya bbomu, kaabuyonjo ezitambuzibwa mu bifo eby’enjawulo, obutagootaanya ntambula y’ebidduka, n’ebifo gye balina okusisinkana abantu ne bagamba nti egyo mirimu gya poliisi si gya bannabyabufuzi.\nMedard Lubega Ssegona yagambye nti poliisi yeerabidde omulimu gwayo kuba y’erina okubayita ng’abakulembeze ba People Power n’ebalambika ku ngeri gye bayinza okukwatamu ebyokwerinda ng’agamba nti baabawandiikira amabaluwa.\nBALUMIRIZZA POLIISI OKULUMBA OFIISI ZAABWE\nBobi Wine yagambye nti ekiro ekyakeesezza eggulo, poliisi yalumbye ekitebe kyabwe e Kamwokya n’ebaako ebintu by’etwala omuli empapula ne boodabooda ezibadde zisuzibwa mu kifo kino. Yagambye nti mu kiseera kino ziri ku poliisi ya Kira Road.\nAb’omukago ogugatta ebibiina by’obwannakyewa ekya Uganda National NGO Forum baagambye nti etteeka poliisi mw’eyita okuziyiza enkiiko z’omubaka Kyagulanyi ez’okwebuuza ku bannayuganda erya Public Oder Management act kkyamu.\nBaabadde bakulembeddwa ssentebe w’omukago guno Richard Ssewakiryanga eyagambye nti etteeka lino likontana ne Ssemateeka wa Uganda awa Bannayuganda eddembe ery’okwogera n’okutegeka enkuhhaana.\nEBIRI MU TTEEKA POLIISI LY’EKOZESA KU BOBI WINE\nEtteeka lino likolera wamu n’ennyingo 29(1) ne 43 eza Ssemateeka w’eggwanga nga zirambika engeri abantu gye balina okukuhhaanamu.\nLirambika obuvunaanyizibwa bwa poliisi mu mitendera gyonna ng’olukung’aana terunnaba kubeerawo, nga lugenda mu maaso, ne bwe luba nga luwedde.\nEtteeka liragira nti ategeka olukuhhaana alina okutegeeza poliisi ng’awandiikira omuduumizi waakiri nga wabulayo ennaku 15 lubeerewo.\nOkusinziira ku nnyingo 8 (1), ssinga omuntu abeera tatuukirizza bisaanyizo ebyo, poliisi eba erina okuyimiriza olukuhhaana nga kino kikolebwa omuserikale ku ddaala erya Inspector n’okudda waggulu.\nMunnamateeka Erias Luyimbazi Nalukoola yategeezezza BukeddeOnline nti etteeka teriragira muntu kusaba poliisi lukusa okukuba olukungaana wabula limulagira okutegeeza ku poliisi esobole okuwa obukuumi.


Bukedde Online - Amelia alabudde okuggala amakampuni agakyakola waragi w'omu buveera\nAgambibwa okutta omuntu asindikiddwa Luzira\nKabaka akubirizza abakyala obutasirika nga...\nYagambye nti amakampuni agakyalemedde mu kukola omwenge gw’omu buveera agenda kufaafaagana nago kuba baaweebwa dda ekiragiro ekibayimiriza okumukola ng’era ebikwekweto bigenda mu maaso ng’ekkolero erinaakwatibwa lyakuggalwa.\nMinisita Amelia mu kutongoza kkampuni ya Premium Distillers Limited e Kagoma.\nMINISITA w'ebyamakolero, Amelia Kyambadde alabudde amakampuni agakyakola walagi w'omu buveera okukikomya mbagirawo kuba agenda kufaafaagana nago n'asaba n'abavubuka okwettanira amakolero ga bamusigansimbi okusobola okulwanyisa ebbula ly'emirimu.\nKyambadde yasinzidde ku mukolo gw'okuggulawo kkampuni ya Premium Distillers Limited esangibwa e Kagoma mu minisipaali y'e Nansana mu disitulikiti y'e Wakiso ssaako okutongoza walagi w'obucupa oluvannyuma lwa Gavumenti okuwera ow'omu buveera.\nYagambye nti amakampuni agakyalemedde mu kukola omwenge gw'omu buveera agenda kufaafaagana nago kuba baaweebwa dda ekiragiro ekibayimiriza okumukola ng'era ebikwekweto bigenda mu maaso ng'ekkolero erinaakwatibwa lyakuggalwa ssaako okutwala abalikulira mu mbuga z'amateeka\nYagambye walagi w'omu buveera abadde ku bbeeyi layisi ng'abavubuka bamwettanira ekivaako obubenje n'obutabanguko mu maka obususse.\nYasiimye Pulezidenti Museveni olw'okussaawo emirembe egiri mu ggwanga egivuddeko bamusigansimbi okwongera okujja wano n'akuutira abavubuka ekwettanira bamusigansimbi okusobola okumalawo ebbula ly'emirimu.


Bukedde Online - Batenderezza Joyce Kawalya\nBatenderezza Joyce Kawalya\nEnsonyi mu mukwano ziviiriddeko abantu bangi okwawukana mu mukwano.\nRDC alabudde abasawo abadobonkanya eby'edd...\nOmulabirizi w’e Namirembe, Wilberforce Kityo Luwalira atendezza omugenzi Joyce Kawalya olw’okukolera ekkanisa. Yagambye nti omugenzi abadde akulembeza ssaala ng’engabo ye bw’abaddenga n’okusoomoozebwa mu nsonga ez’enjawulo.\nAbakyala b’ekibiina ka Mother’s Union nga bateeka ebimuli n’olugoye lw’ekibiina ku ssaduuko y’omugenzii Joyce Nakibirege Kayaga Kawalya (waggulu mu katono) mu lutikko e Namirembe.\nOmulabirizi w'e Namirembe, Wilberforce Kityo Luwalira atendezza omugenzi Joyce Kawalya olw'okukolera ekkanisa. Yagambye nti omugenzi abadde akulembeza ssaala ng'engabo ye bw'abaddenga n'okusoomoozebwa mu nsonga ez'enjawulo.\nBino yabyogeredde mu kusaba okw'okwebaza Katonda olw'obulamu bwa Joyce Kawalya, 87 mu kkanisa Lutikko e Namirembe ku Ssande.\nDr. Ruth Ssennyonyi ne Josephine Kasaato baatenderezza omugenzi olw'emirimu gy'akoledde ekibiina lya Mothers Union okuva mu mwaka gwa 1964 n'awummula mu 1987 wabula era n'asigala ng'akyaweereza ng'ayita mu kusiba abagole n'okubafumbira emmere. Omugenzi abadde abeera Mengo era yafudde nga February 14.\nUNRA etandise enteekateeka z'okusolooza ssente ku Entebe Express Highway\nBp. Kakoooza asiimye eggwanga lya Iceland olw'okubazimbira amasomero mu Buikwe


Ensonga 6 ezivaako ab’embuto okuzimba obukongovule\nBy Olive Lwanga\nOkuzimba obukonvule mu bakyala b'embuto kyabulijjo era nga kutera kubaawo ng'omuntu amaze okuzaala, wabula waliwo ebintu ebimu ebiyinza okukolebwa okukikendeezaako oba okukimalawo.\nWaliwo obubonero abakyala abali embuto bwe batera okufuna era ng'obumu ku bwo mwe muli n'okuzimba obukokola n'ebigere. Dr. Resty K. Birungi ow’eddwaaliro lya Lubaga agamba nti, omukyala ali olubuto okuzimba obukongovule kiva ku mazzi agabeera gayitiridde mu mubiri.\nEbivaako okuzimba obukokola mu b'embuto\nAmazzi amangi mu mubiri\nObuzito omwana bw’ateeka ku misuwa.\nOmusaayi okuba nga tegutambula bulungi kutuuka ku mutima.\nEnkyukakyuka mu mpulirizo z'omubiri\nOkutuula ennyo naddala abakola mu ofiisi.\nl. Toyimirira nnyo: Weewale okuyimirira okumala ebbanga eddene. Bw’oba osobola tuula ng'ebigere obiwanise waggulu era bw’oba osobodde ebigere byo byetoolooze ng'obizza ku bukongovvule. Oba weebake ng'ebigere obiwaniseemu katono.\n2. Weebakire mu mbiriizi: Bw’oba osobola weebakire ku ludda lwa kkono. Kino kikendeeza ku buzito obubeera ku musuwa omunene ogutambuza omusaayi okuva mu bitundu ebirala okudda ku mutima. Osobola n'okuwanika amagulu go ng'okozesa akatto.\n3. Yambala sitookisi: Omusawo wo ayinza okukulagira okwambala sitookisi mu budde bw'emisana, zisobola okukuyambako.\n4. Yambala engatto ezitalina kakondo.\n5. Kola ku dduyiro omusaamusaamu buli lunaku. Tambula tambulamu buli lunaku, okuwuga oba okuvuga ku kagaali bw’oba okyali mu myezi emimpi.\n6. Yimirira oba tambula mu kidiba: Okutambulira mu mazzi kiyinza okukuyambako okukkakkanya n'okugolola ebinywa era kiyinza okukuyamba okutereeza oba okukkakkanya okuzimba.\n7. Sigala ng'oli muweweevu: Osobola okukozesa amazzi agannyogoga n'oteeka ku bitundu ebizimbye.


Uganda egenda kutandika okukola amasimu agaayo\nOwa bodaboda gwe baakuba ennyondo alojja...\nMuseveni atabukidde Katikkiro Mayiga ku by'emmwaanyi...\nTEDDY Naluswa mukyala wa Paasita Bugingo, afulumizza ekiwandiiko ku mbeera eriwo wakati we ne bba. Okuva wiiki ewedde Aloysius Bugingo lwe yasinziira mu kusaba ku kkanisa ye eya House of Prayer Ministries e Makerere Kavule n’alangira mukazi we nti yamala emyaka 10 n’ekikulukuto, Teddy abadde talina kye yali ayogedde.\nEbigambo Bugingo bye yayogera kw’olwo byasiikuula emmeeme z’abantu bangi naddala abakyala era abamu ne beekalakaasa ku Mmande ne bagula ppamba ne “Paadi” nga baagala okuziddiza Bugingo kuba mu kwogera yagamba nti yamala emyaka 10 ng’agula ppamba ne ppaadi Teddy ze yakozesanga.\nEkyasinga okunyiiza abakazi y’engeri Bugingo gye yavvoola omukazi n’atuuka n’okukozesa olulimi olwesittaza ng’agamba nti bufumbo nnabaki nga mubala emyaka 29 naye ng’emirundi omwami gy’abadde n’omukyala tegiwera wadde 100!\nMu kiwandiiko Teddy kye yafulumizza eggulo yasoose kwebaza abantu abamubeereddewo mu mbeera enzibu gy’ayitamu n’agamba nti abasinga obungi tabamanyi naye akimanyi nti mu kumulwanirirako bakikola kubanga ebimu ku bimutuuseeko tebikoma ku ye ng’omuntu wabula bizingiramu n’abakyala abalala bangi abayita mu kusoomoozebwa, okutyoboolwa n’eddembe lyabwe okulinnyirirwa.\nYeebazizza nnyo ebibiina by’abakyala ebiyimiridde naye, ne yeebaza ne Palamenti olw’okuwa ensonga eno obudde ne bagiraga nti ya mugaso kubanga ekwata ku bufumbo n’amaka kubanga gwe musingi eggwanga kwe liyimiridde.\nMu kiwandiiko kino, Teddy yagambye nti yayingira obufumbo nga bamutegese bulungi nti tegubeera museetwe gwokka wabula mubeeramu obusozi, obuwonvu n’obukko era ekiseera ky’ayitamu kati akiraba ng’akasozi era alina essuubi nti ajja kukavvuunuka amaka gaddemu okutereera.\nYeebazizza abantu abamusabira ennyo okulaba ng’amaka ge gaddamu okutereera baddemu okubeera awamu n’omwami n’abaana bonna nga batambulira mu kisinde kimu eky’amaka agaggumidde era amanywevu agatambulira ku mpagi z’obufumbo obutukuvu. Yagambye nti naye tatudde wabula buli lunaku asabira amaka ge okutereera, omuyaga gwe bayitamu gukkakkane era kino ky’agenda okusaba okutuusa nga Katonda ayanukudde essaala ye.\nYajulizza ebyawandiikibwa mu Zabbuli 36: 7-8 awagamba nti: Ekisa kyo ayi Katonda nga kya muwendo mungi! Abaana b’abantu baddukira wansi w’ekisiikirize ky’ebiwawaatiro byo.\nBanakkusibwanga ddala olw’obugevvu bw’ennyumba yo era onaabanywesanga ku mugga ogw’essanyu lyo, kubanga wooli we wali oluzzi olw’obulamu.\nEkiwandiiko yakiyisizza mu bannamateeka be, aba Galisonga and Company Advocates ne Kaggwa and Kaggwa & Company Advocates yategeezezza nti, okuva lwe yatandika okufuna obuzibu ne bba, afunye obuwagizi bungi okuva mu bantu bangi b’amanyi ne b’atamanyi nga bamulwanirira n’ekigendererwa ky’okukuuma ekitiibwa y’amaka.\nAwunzise asaba abantu, ensonga ye baleme kugitabulamu byabufuzi byonna kubanga ya bufumbo n’ebyomwoyo Teddy ne Bujingo baatandika okufuna ebizibu mu maka, emyaka esatu emabega era Teddy n’alumiriza omuwala Susan Makula Nantaba akola ku Salt TV ne ku Salt FM ebya Bugingo) nti ye yapaaza omusajja we.\nOluvannyuma Bugingo yagenda mu maka ge e Kitende n’atikka engoye ze n’engatto n’ava mu maka era okuva olwo taddangayo.\nUganda egenda kutandika okukola...\nUGANDA egenda kutandika okwekolera amasimu ekkolero eriri mu kuzimbibwa mu kibangirizi ky’amakkolero e Namanve...\nEnfa y’omukungu wa UN etabudde...\nENFA y’omukungu w’ekibiina ky’Amawanga amagatte etabudde aba famire nnamwandu ne bamukasukira ebintu n’abaana be...


Bukedde Online - Abatemu batemyetemye omukuumi ne bamutta e Kyebando\nEngeri abaana ba minisita gye babayingizza...\nAbasuubuzi mu katale k'e Kasubi balaajana...\nENTIISA egudde mu Camuka Zooni e Kyebando ku luguudo lwa Northern by pass oluvannyuma lw'abatuuze okusanga omulambo gwa mutuuze munnaabwe nga bamutemyetemye omulambo gwe ne bagusuula ku nkulungo y'e Kyebando.\nInocent Omio 26 abadde omutuuze w'e Kisalosalo e Kyebando ng'abadde mukozi wa Alert security group y'atemeddwatemeddwa abantu abatannategeerekeka omulambo ne bagusuula ku nkulungo e Kyebando.\nOmulambo gwa Omio guzuuliddwa abantu abadde bakedde okugenda okulola abakubidde poliisi etuuse mu kifo ne basanga ng'omulambo gwafumitiddwa ebiso ku mutwe, gugyiddwaamu empale ssaako n'ebiwundu eby'amaanyi ku bitundu by'omubiri.\nJames Odaga muganda w’omugenzi ategeezezza nti muganda we ku Lwokuna teyagenda ku mulimu ng’era yakomye okumalabo ssaawa ssatu ez'ekiro okugenda ewa muganda waabwe Julius Keronga asula ku luguudo lwa Mawanda Road.\nAgambye nti mukenda alina ebbaala we yasookedde eya West Nile Bar and Pub esangibwa mu kisalosalo nga ewa Muganda we teyatuuse nga kirabika abatemu baamubazizza ng'ava mu bbaala ne bamuttira ne bamuttira okumpi ne waasula


Bukedde Online - Agambibwa okubba embuzi bamukubye ne bamutta\nPaasita Sserwadda yennyamidde ku tteemu erikudde ejjembe\nBp. Ssebaggala asabye ababaka ba palamenti...\nABATUUZE b'e Sagazi - Lugazi batwalidde amateeka mu ngalo bwe bataayizza omusajja ateeberezebwa okubba embuzi ne bamukuba emiggo ne bamuleka ng'ataawa ne bamalamu omusubi.\nPoliisi ng'etwala embuzi ku Poliisi\nOmusajja ono atannategeerekeka mannya oluvannyuma poliisi ezze n'emuggyawo ne bamutwala mu ddwaaliro e Kawolo gy’afiiridde.\nAbamu batuuze baategeezezza nti baamusanze ekiro ku ssaawa 9 nga asikaasikanya embuzi ssatu omulundi gumu ne bamubuuza wa gy'atwala embuzi ekiro ekyo era z'ani, olwo n'abaddamu nti zize azitwala Lugazi kuzitunda yeefunire ekigulira Magala eddiba.\nOluvannyuma lw'okumukazaakaza ennyo yabategeezezza nti mutuuze w’e Namataba nga n’olumu abeera Namawojjolo kwe kumubuuza ekyamuyisizza e Lugazi nga wano yabadde ayolekedde Mabira n'atamattama olwo ne bamukkako ekiyiifuyiifu ne bamukuba nga bagamba nti teri kubuusabuusa, mubbi awedde emirimu!.\nBwe baamaze ne bamwambula ne bamukumako omuliro kyokka ne gutamwokya nnyo olwo ne bamulekawo ng'aboyaana n'obulumi ne badduka.\nPoliisi yakedde n'etuuka we baakubidde agambibwa okuba omubbi n'emusanga ng'akyalimu akassa kyokka nga tasobola kwogera bulungi ate nga avaamu omusaayi mungi ne bamuddusa mu ddwaaliro e Kawolo gye yafiiridde.\nOluvannyuma abatuuze baalagiridde Poliisi embuzi we zaabadde zisibiddwa ne ziggyibwawo ne zitwalibwa ku poliisi e Lugazi.\nPoliisi yabadde ekyalemeddwa okutegeera nnannyini mbuzi nga kino kyavudde ku bantu abenjawulo abazze nga buli omu agamba nti embuzi zize ne balagirwa buli omu okuddayo ku kyalo aleete obukakafu okuli abantu abamanyi nti embuzi zino.\nBbeeyi ya siringi etiisizza abasuubuzi


Bukedde Online - Okugoba Kidandala kyongedde okutabula aba DP ne Mao\nOkugoba Kidandala kyongedde okutabula aba DP ne Mao\nBakoze olukalala lwa Bamaseeka abalala abalina...\nAdded 16th February 2020\nOkugoba omuteesiteesi w’ekibina kya DP kwongedde okuyuza pulezidenti waakyo, Nobert Mao ne banne. Oludda lwa Kidandala lwogera ebikankana nti Mao by yakoze tebirina kye bigenda kuyamba okuggyako okumwanika olw’okulemwa okuddukanya obulungi ekibiina.\nMao ng’ayogerako eri bannamawulire. Kidandala eyagobeddwa.\nNga tebanaba kugoba Kidandala, abamuwagira okwabadde omwogezi w'ekibiina Kenneth Paul Kakande, munnamateeka w'ekibiina Samuel Muyizi , mmeeya w'e Makindye, Ali Kasirye Nganda Mulyanyama n’abalala baaweze nti olutalo terunnaggwa kubanga Kidandala akolera mu ssemateeka.\nMulyannyama yagambye nti bwe baagoba Betty Nambooze tebalina kye baafuna, kati ate tebasobola kugattako Kidandala akoledde ekibiina okuva lwe yava mu yunivaasite e Makerere.\nMBIDDE AKYANYIGA BIWUNDU\nWadde bammemba ba DP abamu baataddewo olutalo mwe baakubidde n’omubaka Mukasa Mbidde ejjinja ku mutwe balemese pulezidenti Nobert Mao ne banne abamukkiririzamu okugoba omuteesiteesi Sulaiman Kidandala Sserwadda byonna byagudde butaka bamugobye.\nKidandala yatabuka ne Mao bwe yamuwakanya ku nteekateeka y’okulonda obukiiko ku byalo. Kidandala ne banne abaawakanya Mao bagamba nti ssemateeka eragira Kidandala ng’omuteesiteesi w’ekibiina okukulira okulonda kyokka Mao ne Siranda akola nga ssaabawandiisi beekomezza obuyinza.\nOlukiiko lwabadde lulina kutandika ku ssaawa 4:00 ez’oku makya ku Lwokutaano ku luguudo lwa Balintuma e Nakulabye, awali ofiisi za DP empya kyokka bammemba ne babagwamu.\nBeekalakaasizza munda mu kitebe ne bakwata abawagizi ba Mao amataayi n’okubalangira okukolagana ne NRM basaanyeewo ekibiina.\nBaavumye n’okulangira Mao, Fred Mukasa Mbidde ssaako ne Gerald Siranda olw’okudibaga ekibiina n’okukiriira munda bakisanyeewo. Poliisi yabaddewo n’ekkakkanya embeera. Omu ku baserikale agambibwa okuba owa Mbidde yaggyiddeyo abawagizi baasitoola abakubemu amasasi kyokka abaabaddewo ne bamukkakkanya.\nWakati mu lutalo Mbidde bamukubye ettofaali eryakutte endabirwamu y’eddirisa mwe yabadde yeekukumye obupapajjo ne bumusala ku mutwe kyokka n’alemerawo.\nPoliisi yayitiddwa okuleeta obutebenkenvu era olukiiko ne lutandika. Yagambye nti bangi baakiwakanyizza kyokka ye Mao ne banne ne bakalambira nti Kidandala agobwe olw’okuwakanya ekiragiro kya pulezidenti ekiyimiriza okukozesa empapula ze yafulumizza mu kulonda obukiiko.\nAbaabadde bawakanya Mao nabo baafulumye n’asigala n’abamuwagira okwabadde Mukasa Mbidde, Gerald Siranda , Dr. Mayambala Kiwanuka n’abantu abalala.\nMao yalemeddeko ne basalawo wakati mu kuwakanyizibwa nti Kidandala ayimirizibwe ku mirimu. Obuyinza bw’okuteekateeka okulonda baabukwasizza Shafiq Ddemba, omumyuka wa Kidandala.\nMAO ALAALISE OKUKANGAVVULA ABASIIWUUKA EMPISA\nMao yagambye nti tasobola kukola na bantu batamuwuliriza. Kino yakiyise busiiwuufu bwa mpisa era n’alaalika okukangavvula abalala abasiiwuuka empisa mu kibiina.\n“Kidandala abadde agenda atwogerera amafuukuule ate nga yajeemera n’ekibiina. Tugezezzaako okumuwabula n’agaana. Olukiiko lusazeewo okumuyimiriza era ateekeddwa okujja yeewozeeko” Mao bwe yagambye .\nYeekokkodde emize egifumbekede mu bannakibiina naddala obwakiwagi n’ebbulwa ly’empisa. Yeewanye nga bwali omukulembeze omugumiikiriza n’agamba nti mu bbanga lya myaka 10 ly’amaze mu ntebe, ayimirizza Betty Nambooze na Kidandala bokka.\nMUKASA MBIDDE AYOGEDDE\nMbidde yagambye nti ababawakanya bakozesa butamanya kubanga ne Ben Kiwanuka eyanunula ekibiina yalina abaamuwakanya . “Tetugenda kuva ku kibiina kino okuggyako nga tukituusizza mu buyinza. Kidandala kyamugwanidde okuwummuzibwa. Agenda atya ku Nasser n’akubisa empapula ezize ezitaliiko ssiiru? Tugenda kweyongera okukolera ekibiina okutuusa nga kiteredde.\nBIRIMU ENSONGA ZA PEOPLE POWER\nMao azze ayogera nti agenda kwesimbawo ku bwa pulezidenti bw’eggwanga mu kulonda kwa 2021 ekintu ekiwakanyizibwa abakulembeze ba DP abasinga nga bagamba nti talina buwagizi. Mu lutalo eggulo, obwedda bammemba b’ekibiina beekalakaasa nga bwe bavuma Mao nga bawaana Bobi Wine.\nAba Bobi Wine baabadde basibidde ku Sulaiman Kidandala abayambeko okutereeza olukalala lw’okulonda obukiiko n’okukola olukalala olutwalibwa mu ttabamiruka basobole okugoba Mao ku bwa pulezidenti. Mao agamba nti tasobola kukwata kibiina n’akitwala mu People Power era ye agenda kukikuuma okutuusa nga kiwangudde obuyinza.\nAbaali aba UYD batabaganye\nAmabanja ga Kikungwe gatiisizza aba famire\nAba DP batankanye obwammemba bwa Mayinja


Abadiventi beebugira lukung'aana lwa Kampala...\nBino byayongedde okukakasa ebyabadde mu kwogera kwa pulezidenti ng’asoma embalirira y’eggwanga ey’omwaka 2019/2019.\n·Abakima amazzi mu bifo by’olukale balina okutambula olugendo oluwanvu.\n·Abantu abali mu bibuga bakola ebitundu 82 ku 100 n’abo abasobola okukozesa amazzi ga taapu abawera ebitundu 84 ku 100 mu bbanga lya mwaka gumu oguyiseewo.\nEBIGENDA OKUKOLEBWA OMWAKA GW’EBYENSIMBI 2019/2020:\nPulezidenti Museveni bwe yabadde awa embalirira y’omwaka gw’ebyensimbi guno yagambye nti gavumenti egenda kugaziya empeereza y’amazzi ga payipu egatteko kabuyonjo ez’omulembe ezitangira okusasaanya endwadde.\nOkwo waakugattako okuzimba ebifo ebisengejja kazambi mu bitundu by’ebibuga eby’enjawulo. Yataddewo sente okuzimba n’okuddaabiriza enzizi mu byalo ne zinayikondo.\nBino n’ebirala bingi okubituukiriza obulungi yataddewo tuliriyoni 1.1 ng’essira kyakuteekebwa ku mazzi agakozesebwa mu makolero n’ennimiro ez’okufukirira.\nYataddewo bbiriyooni shs 100.9 okusima enzizi mu byalo ate mu bibuga ne bafuna bbiliyoni 463.1, ate bbiriyoni 218.5 zateekeddwa mu nteekateeak z’okufukirira okwomulembe.\nMINISITULE Y’AMAZZI N’OBUTONDE KY’EGAMBA:\nNga bakuza wiiki y’amazzi n’obutonde (Uganda Water and Environment Week-2019) omuwandiisi ow’enkalakkalira Alfred Okot Okidi yawadde lipooti ku bye batuseeko.\nYategeezezza nti bazimbye nayikondo 982 empya n’okuddaabiriza endala 1,571 ne baziddaaabiriza.\nBazimba ebyuma mu bifo 30 ebikozesa amaanyi g’enjuba nga bisobola okupika amazzi ne gatuuka ku bantu abagakozesa.\nBaazimbye ttaka 751, ezisobola okukung’aanyizibwamu amazzi g’enkuba mu bifo eby’enjawulo. Lc eziwera 515 mu bitundu by’ekibuga zisobola okufuna amazzi amayonjo.\nEbifo 31 mu bubuga obw’enjawulo byawedde okuzimba okugabirira abantu amazzi. Amaka 9,477 gaafunye ttaapu n’ebitongole eby’enjawulo byafunye ttaapu 258. Obubuga 26 busobodde okufuna amazzi, obulala 66 buli mu nteeketee pulaani zawedde okukuba.\nLipooti ya Uganda Bureau of Statistics esembyeyo okufuluma nga babala abantun’ebintu byabwe eraga nti mu disitulikiti y’e Mpigi mu ggombolola Buwama, Nkozi ne Kituntu embeera ekyali mbi.\nWaliyo abantu 114,904 kyokka mu bajeti y’omwaka 2018/2019 ekitundu ky’omwaka ekisembyeyo eky’emyezi esatu, gavumenti yabawadde 347,788/- okukola ku nsonga z’amazzi.\nAbasobola okufuna amazzi amayonjo e Nkozi bali 39.9 ku 100, Kituntu bali 49 ku 100 ne Buwama 41.2 ku 100. Abalina amazzi aga ‘pipe’ bali 1,603 bano bakola ebitundu 5 ku 100 n’abakozesa amazzi aga nayikondo 10,359.\nEno osangayo abantu abatalina kaabuyonjo wadde ey’enkoma bali 1,139 bw’omubuuza waakyamira akwata kakumbi ne yetoloola emmanju oba mu mimwanyi.\nKansala Godfrey Nalima akiikirira ggombolola y’e Kituntu ku disitulikiti ategeezezza Bukedde nti embeera y’okufuna amazzi amayonjo ekyali nzibu.\n“Nze ntuula ku disitulikiti naye akasente ketufuna akatono omwaka gw’ebyensimbi oguwedde twazimbayo nayikondo bbiri zokka” Bw’annyonnyo ne yewuunya nti ku byalo 320 ebiri mu disitulikiti birifuna ddi amazzi byonna.


Bukedde Online - Omuwala bamusse mu ntiisa\nOmuwala bamusse mu ntiisa\nEkinyonyi ekyasibiddwako ebyuma kisattizza ab'e Kiganda\nOmusajja akubye empeta emirundi 2\nENTIISA ebuutikidde abatuuze mu Ssebaggala Zooni e Kansanga, omuwala omu bw’asangiddwa nga yattiddwa abatemu abatannategeerekeka\nENTIISA ebuutikidde abatuuze mu Ssebaggala-Nabutitti Zooni e Kansanga, omuwala omu bw’asangiddwa nga yattiddwa abatemu abatannategeerekeka abaludde nga bamwegezaamu okumutta.\nBaamuyingiridde mu dduuka lye eritunda cakala mu kiro ekyakeesezza ku IDD Aduha eggulo ku Ssande. Nga tebannamutta, kiteeberezebwa nti basoosekumusobyako n’oluvannyuma ne bamutuga.\nHamida Nakawuki (25) abatuuze gwe baayogeddeko ng’abadde omuwala omubalagavu, yasangiddwa ng’attiddwa. Omulambo gwe gwasangiddwa guli bukunya nga guzingiddwa mu mufaliso kwe baamutugidde.\nKansala akiikirira omuluka guno ku Munisipaali e Makindye, Dirisa Tebandeke eyeerabiddeko omulambo gwa Hamida Nakawuki nga poliisi tennaguggyawo, agamba nti baamutuziza akagoye akalinga akatambaala akaddugavu nga bamaze okumusobyako.\nOC wa poliisi y’e Kabalagala (IP) Patrick Baluku yakakasiza nga Hamida Nakawuki bwe yasoose okusobezebwako okusinziira mbeera omulambo gye gwasangiddwamu. N’agattako nti kirabika ebintu by’omu dduuka ebisinga obungi tebaabikutte, ssente ezitannamanyika ze bayinza okubanga ze baatutte.\n‘Abatemu’ basoose kugezaako kumenya ddirisa ery’olubaawo ery’emmanju nga ggumu ne libalemerera. Baalinnye waggulu bayite mu kasolya nabyo ne bigaana kwe kugenda ne bamenya oluggi lw’emiryango lwe baabinudde n’ekyuma. Akayumba omuli edduuka lye ka Mw. Lawrence Kizito gw’abadde apangisaako.\nEdduuka lino libadde lya mwannyina Meddie Katumba eyalisookeramu ye n’akola eddala e Kasangati ku lw’e Gayaza.\nOmwaka oguwedde, omuwala Aisha eyali ava okucakala yawambibwa agavubuka aganywi g’enjaga agasooka okumusoberezaako mu kisaawe mu kitundu kye kimu oluvannyuma ne bamutta omulambo ne baguleka nga bagubambye mu kisaawe.\nPoliisi efeeyo ku bizibiti byâ€™etuggyako\nBin Laden bamusse ategese ennumba ssatu ssinziggu


Bukedde Online - Amayirungi gasikidde ensuku n'emmwaanyi e Nsangi\nAmayirungi gasikidde ensuku n'emmwaanyi e Nsangi\nPulezidenti yagulira mulekwa wa Lubanga om...\nAdded 7th November 2013\nOBADDE okimanyi nti amayirungi kirime ekifuna ekiralu? Ekirimu ssente empya n’enkadde sso nga okugalima tekimenya mateeka?\nGgwe atakimanyi nkwanirizza mu ggombolola y’e Ssisa n’e Nsangi mu disitulikiti y’e Wakiso, abatuuze gye bavudde ku kulima ekintu ekirala kyonna ne badda ku mayirungi!\nKumpi buli maka bwe mutabaamu musiri gwa mayirungi waakiri babeera n’ekikolo ku luggya! Bwe nnakyaddeeko mu byalo nga Kasenge, Kikajjo, Munkabira, Nakawuka, Buddo, Buloba n'ebirala ebisangibwa mu magombolola gano, okakasa omukwano abatuuze gwe balina eri amayirungi.\nEzaali ensuku ebitooke baabisaawa ne basimba amayirungi, n’abalina ensuku era bagasimbamu. Ate balabirira ennimiro zaago n'okugawa obudde basobole okufunamu.\nAmaka ga Muky. Nabukalu agali e Kasenge mu Central zooni. Yagazimba mu mayirungi.\nAbaganoga bakeera mu bunyonyi ne batambulira mu bbaasi okugenda mu misiri okukola. Singa okeera ku ssaawa 12:00 ez'oku makya weewuunya abantu ababuukira loole ezibatwala mu misiri okukola ate okutandika ku ssaawa 4:00 ez'oku makya ng'abakozi batandika okunnyuka olwo ku 5:00 pikipiki ne zitandika okwetawula nga zigasomba okugatwala ku takisi ne bbaasi kwe gassibwa okugaweereza bakasitoma baawe.\nAmayirungi bagatunda mu bitundu by'ewala nga Busia, Arua, Masindi, Mbarara, Juba n'awalala.\nAbatuuze bagamba nti okuva lwe baafuna amayirungi ng'ebirime ebirala ng'emmwaanyi, ensuku n'ebirla bifudde, ate tebejjusa kuba buli muntu mu bitundu bino alina engeri gy'afuna mu mayirungi.\nMw. Abdul Kayongo atwala abalimi b'amayirungi mu ggombolola y’e Nsangi abeegattira mu kibiina kya Wakiso Miraa Growers and Dealers' Association, ekigatta abalimi n'abasuubuzi b'amayirungi mu ggwanga agamba nti omulimu guno guliisa abantu abasoba mu 100,000 mu ggombolola ye yokka.\n“Amayirungi galiisa abantu bangi abakola emirimu egy'enjawulo okuli bannannyini misiri, abasuubuzi, abanoga, abalima, abafukirira, abatema ebisubi by'okubikka, abasala endagala, aba bodaboda n'abalala era ogenda okumaliriza ng'abantu abali mu bukadde be bagulyako”, Mw. Kayongo bw'agamba.\nAbakyala nga banoga amayirungi.\nMw. Kayongo agamba nti nga bw’olima ebirime ebirala byonna, bw’omala okuteekateeka ettaka kw’ogenda okulimira, osima ekinnya mu mabanga ga ffuuti 8 ku 8, kuba amayirungi gayagaagala kyokka abasinga bagafuutiika olw’amaddu n’obutaba na ttaka limala.\nEndokwa zikula ku bikolo ebikuze era zino kw’ogenda ozikuula. Wabula okusimba akasimbe obutereevu mu nnimiro kikooya kuba obeera olina okukalabirira ennyo gamba ng’okufukirira. Mw. Kayongo agamba nti baakyusizzaamu, kati basooka kukola beedi endokwa n’ekwata bulungi n’olyoka osimba. Endokwa egula wakati 5,000/- ne 10,000/-.\nWakati w’omwaka gumu n’ekitundu n’ebiri n’ekitundu obeera otandise okukungula okusinziira ku bugimu bw’ettaka n’endabirira gy’ogulabiriddemu. Omuti gw’amayirungi guwanvuyira ddala n’okugejja n’otuuka n’okugunogerako ku ddaala.\nOmuti gw’Amayirungi guwangaala okusoba emyaka 50, osobola okugutema ne gusibukira buto era osobola okugusimbuliza n’ogusimba awalala wadde mukulu.\nOlwo gutwala omwaka gumu okuddama okunogebwako kyokka gino gitawaanyizibwa nnyo akasana olw’okuba nti amayirungi tegalina mirandira gya maanyi.\nEssomero lya T$T Nursery and Day care Kasenge Central, Kiwalabye lye yazimba. mu mayirungi.\nAmayirungi gakola bulungi ddala mu bifo omuli ebitooke kuba biyamba okukuuma amazzi mu ttaka era abalimi bangi balina ebitooke ebirabika obulungi mu misiri gyabwe.\n“Okusobola okutaasa omusiri mu kyeya, olina okubikka ebikolo era tusaasaanya ssente nnyingi mu kufukirira emisiri gyaffe nga mmotoka tuzipangisa wakati wa 800,000/- ne 1,000,000/-. Ssente zino zigabanibwa nannyini musiri n’eyagupangisa ate waliwo abamu abatagabana abo bakafiiramu,” Kayongo bw’agamba.\n‘Buli mwezi nkola 1,000,000/- mu mayirungi’\nMw. Paul Kasongovu ow’e Maggwa-Buddo, agamba nti ekimu ku bisinga okusoomooza abalimi gwe musana. Olw'okuba nti amayirungi ganogebwako bukoola buto, mu kiseera ky'akasana ng'ebirime ebirala byonna amayirungi gano tegassaako bikoola n'olwekyo amakungula gaba matono.\nEmiti kirina akawuka akagikaza ng'emmwaanyi ekifiizia abalimi kuba tebumaba kufuna ddagala wabula okukuulayo ekikolo kyonna.\nAmayirungi era galumbibwa obulwadde obukwata ennyaanya obusinga era eddagala erifuuyirwa ku nnyaanya nago lye ligafuuyirwako.\nAgattako nti ate n'enkuba ennyingi egababula ng'olina kugafuuyira ddagala lya nnyaanya eriziyamba obutababuka kyokka olw'okuba enkuba ebeera nnyingi oyinza okuba nga waakamala okufuuyita ate n'etonnya eddagala lyonna n'eryozaako.\nMuky. Edith Nabukalu ow'e Kasenge Central zooni, agamba nti wakati w'omwaka gumu n'ekitundu n'ebiri n'ekitundu obeera otandise okukungula. Amayirungi ganogebwako bukoola buto, ekikolo kinogebwako buli luvannyuma lwa nnaku 15 gy'emirundi ebiri omwezi.\nEkikolo ekissizzaako obulungi osobola okukinogako obutu 5 obugula 1,000/- buli kamu, ekitegeeza nti omwezi osobola okufunako 10,000/- nga bw'oba n'ebikolo 100 ofuna 1,000,000/-.\nAbantu abalima emisiri gy'amayiringi abatali basuubuzi kugatwala mu katale, bapangisa emisiri gino eri abasuubuzi be bategeeragana nabo bbeeyi.\nOkugeza omusuubuzi ayinza okukuwaamu 1,000,000/- buli lw'anoga. Abanoga basasulwa wakati wa 5,000/- ne 10,000/- okusinziira ku bungi bw'amayirungi aganogeddwa olunaku.\n“Nze ndi mulimi ate nga ngasuubula. Amayirungi gano tugasuubuza 1,000/- akatu mu kiseera nga weegali wabula singa gabula mu kasana akatu katuuka ne 3,000/- era nga tulina abaguzi okwetoloola eggwanga gamba nga e Mbale, Kasese, Lira, Southern Sudan, Mbarara, Gulu n'ebitundu ebirala ate mu Kampala tusinga kugatunda mu Kisenyi era nga bakasitoma baffe abasinga Basomaali.\nBano bubaweereza emmaali ku mmotoka nabo ne baweereza ssente okuyita ku ssimu era mu kiseera ky'akasana gabeera gaakwekwata.\n‘Essomero ndizimbye mu mayirungi’\nABBAS KIWALABYE E KASENGE-BUDDO\nNatandika okulima amayirungi gano emyaka nga ena egiyise oluvannyuma lw'okukola emirimu emirala ne bigaana. Nasooka kutema nnyama kyokka nga tebitambula ne nnyingirako mu bya takisi nga nabyo bizibu kwe kuyingira okukanika naye ng'emirimu tegirabika ne nvaamu.\nOlw'okuba nti nakula bazadde bange balimi ba mayirungi era nga kwe nasomera okutuuka mu S6, nasalawo okwegatta ku mulimu gwa bakadde bange ne ntandika okusuubula amayirungi era mu kiseera kino nnina yiika z'amayirungi ezisoba mu ssatu. Nnina n'endala ze ntandise okusimba e Masaka.\nMu mayirungi nsobodde okuzimbamu amaka n'okutandikawo essomero mu Kasenge n'okugula ettaka mu bifo eby'enjawulo nga e Katende gye nnina yiika 15 n'ebintu ebirala. Nnina abakozi abasoba mu 50, omuli abanoga, ababikka, okukima amazzi, abalima n'emirimu emirala.\nEDITH NABUKALU, KASENGE CENTRAL ZOONI\nEbyamagero bye nfunye mu mayirungi sibirojja ne mbimalayo kuba nze nsobodde okuzimba ennyumba eyomulembe ddala n’okusomesa abaana bange ne batuuka ku yunivasite.\nNdi mulimi ate nga ngasuubula era nkozesa abakozi abasoba mu 30. Bano bakola ku kunoga ate emirimu emirala omuli okufukirira, okulima n’ebirala bawerera ddala era nga nkakasa amayirungi galiisa abantu bangi.\nNazimbamu ebiyumba by’enkoko era nga nazo nzirunda naye nga ssente ezisinga nziggya mu mayirungi. Amayirungi kirime ekiyimirizaawo buli maka mu ggombolola zino era tewali maka g’ogendamu nga tebagalima mayirungi olw’ebiringi bye tugafunyeemu.\nAmayirungi gasikidde ensuku n’emmwaanyi e Nsangi\nMukomye okufuuweeta sigala mu bifo ebyâ€™olukale\nMicho alaze engeri y'okumegga Guinea\nLwaki Cranes teyiseemu


Bukedde Online - Liirino eddwaaliro Babirye gy'ali\nLiirino eddwaaliro Babirye gy'ali\nGgoonya eridde omuntu e Buikwe\nAbeesenza ku ttaka e Kamwokya balabudde yi...\nBabirye nga ye mubaka omukazi owa Buikwe mu palamenti yagenda mu Amerika mu April omwaka guno oluvannyuma lw’okusaba Sipiika olukusa okugenda okujjanjabibwa.\nJudith Babirye bwe yagenda mu Amerika gy'ali kati yatuukira wa Muky. Margaret Bukirwa e Boston mu ssaza ly'e Massachusetts.\nWano we yava okugenda mu ddwaaliro ggaggadde erya Mass General Hospital gy'afunira obujjanjabi ng'ava bweru. Eddwaaliro lino likwata ekifo kyakubiri mu ago agasinga okujjanjaba mu Amerika.\nBukirwa muganda wa Nnampala w'ababaka ba NRM mu palamenti Muky. Ruth Nankabirwa.\nWabula wadde wano we yatuukira, ekifo w'ava okugenda mu ddwaaliro kisirikiddwa.\nBabirye nga ye mubaka omukazi owa Buikwe mu palamenti yagenda mu Amerika mu April omwaka guno oluvannyuma lw'okusaba Sipiika olukusa okugenda okujjanjabibwa.\nAmaka ga Margaret Bukirwa gasangibwa ku luguudo 46 Garden Circle Waltham MA 02452.\nKyokka ensonda zaategeezezza nti Babirye ebiseera ebisinga mu Amerika abimala mu kusaba n'okutendereza ng'ali ne Munnayuganda Emma Balabyekubo.\nBalabyekubo ye musumba omubeezi mu kkanisa y'abalokole eya Victory esangibwa e Waltham.\nEkkanisa eno ekulirwa Paasita Samuel Kasozi. Era emirundi Babirye gy'abadde agenda mu Amerika abadde asabira mu kkanisa eno era olumu baamutegekera ekivvulu ky'ennyimba z'eddiini. Amaze kati emyezi munaana nga mulwadde okuva mu December 2018.\nSipiika Rebecca Kadaga yategeeza Palamenti nga January 19, 2019 nga Babirye bw'ali omulwadde. Yasooka kujjanjabirwa mu malwaliro ga wano okuli Nakasero kyokka mu April n'agenda mu Amerika.\nObulwadde bwa Babirye yabusirikira n'aleka abantu naddala abalonzi b'e Buikwe mu kuteebereza.\nBakakuyege be baasooka kutegeeza nti yali aweereddwa obutwa nga kimwetaagisa ekiseera okubumunuunamu y'ensonga lwaki yali takyalabika mu konsitityuwensi.\nOluvannyuma amawulire ne gasasaana nti ali lubuto era mu Amerika abaayo babadde bawandiika ku mikutu gya yintaneti nga balaga bw'ali olubuto era ku nkomerero y'omwezi oguwedde baamutegekedde akabaga aka "baby shower" akaabaddeko abantu abatono.\nKyokka Bukedde teyasobodde kukakasa kiki ekiruma Babirye.\nOmu ku Bannayuganda ababeera e Boston yategeezezza nti yasanga Babirye mu ddwaaliro lya Mass General n'amutegeeza nti mulwadde era asuubira okumala ekiseera mu Amerika ng'ajjanjabibwa.\nBabirye afubye obuteeraga nnyo mu bantu era ne Bannayuganda abali mu Amerika abakulemberwa Kabuye owa People Power bagezezzaako okumusoomooza lwaki agenda okujjanjabirwa mu Amerika ate nga bulijjo awa obubaka ng'alaga nti mu Uganda ebintu biri bulungi.\nNnaalongo lwe yakyazizza Ssebulime.\nEra n'amalwaliro gaffe geeyongedde okuba amalungi nga tekikyetaagisa muntu kugenda bweru kujjanjabibwa.\nOwooluganda lwa Nnaalongo ng'ayaniriza Ssebulime.\nABALI MU AMERIKA BASABYE BEEKALAKAASE\nWiiki ewedde Bannayuganda e Boston abeeyita abawakanya Gavumenti baawaddeyo okusaba eri aboobuyinza babakkirize okwekalakaasa nga bawakanya Babirye okujjanjabirwa mu Amerika.\nBaasaba okwekalakaasa kubeerewo leero ku Lwokubiri. Wabula we bwazibidde eggulo nga Bukedde tannakakasa oba ng'olukusa lwabadde lubaweereddwa.\nEnsonda endala zaategeezezza nti Babirye okugenda mu Amerika kyaddirira obutakkaanya obwabalukawo ne bba Paul Musoke Ssebulime gwe yayanjula nga June 27, 2018 ku wooteeri ya Las Vegas e Kawuku ku lw'e Gaba.\nSsebulime nga naye mubaka wa Palamenti owa Buikwe North kigambibwa nti yeeyambula empeta, Babirye gye yamusiba.\nEddwaaliro gye bajjanjabira Babirye.\nPaul Musoke Ssebulime\nSipiika ayulizza Trump empapula mu maaso\nOmuserikale eyakubye amasasi mu bantu ne gatta omwana n'okulumya abalala 2 akwatiddwa\nBamusanze ayimiridde ne muk'omusajja ne bamutta


Bukedde Online - Abavubuka b'e Lwengo basobeddwa ku bukadde 600 ez'abasuubizibwa\nAbavubuka b'e Lwengo basobeddwa ku bukadde 600 ez'abasuubizibwa\nNatya okuleeta omwana wa Radio Moze lwa bi...\nWABADDEWO akasattiro mu bavubuka b’e Lwengo aba bodaboda abagambibwa okulemesebwa okufuna ssente z’abavubuka obukadde 600 obwabaweebwa Pulezidenti Museveni zibayambeko okwekulaakulanya ekibaviiriddeko okugumba ku kitebe kya disitulikiti nga balaga obutali bumativu.\nSsaabawandiisi w’abavubuka mu ggwanga Ibrahim Kitatta ng’aliko by’ayogera eri abavubuka.\nPoliisi y'e Lwengo ng'ekulembeddwaamu omuduumizi waayo, Felix Mugizi esobodde okuwa obukuumi abavubuka bano baleme okukolawo akatiisa nga bwe babadde bewera.\nAbavubuka nga bakulembeddwaamu ssaabawandiisi w'abavubuka mu ggwanga era nga ye ssentebe w'abavubuka mu disitulikiti y'e Lwengo, Ibrahim Kitatta basoose kulemesebwa okwetaba mu lukiiko olw'ekyama olubaddemu abakungu okuva mu minisitule y'ekikula ky'abantu omubadde ne RDC, Jjuuko Kasiita nga muno ne bannamawulire tebakkiriziddwa kulwetabamu.\nWadde nga waabaddewo akatemerero okuva ku kitebe kya disitulikiti, abavubuka we baabadde bagumbye okugenda ku kizimbe ky'Obwapulezidenti awaabadde olukiiko luno, abavubuka tekyabalobedde kukozesa bidduka byabwe ne basalawo okutambuza ebigere mu ngeri gye bayise ey'okwekalakaasa okw'emirembe.\nBano baasanze ekiginji ky'abaserikale abaasoose okubalemesa okuyingira geeti y'ekizimbe kino n'oluvannyuma ne bakkirizibwa okulindirako abakungu bano mu kisenge ekikusike ekyabatwalidde ebbanga eriwerera ddala nga tebannaba kuddibwamu.\nRDC, Jjuuko Kasiita oluvannyuma lw'olukiiko lwe baabaddemu n'abakungu bano, yagumizza abavubuka n'abategeeza nga buli bibiina by'abavubuka ebyawandiisibwa bwe biteekeddwa okufuna omutemwa gwakyo n'alabula bannabyabufuzi okukomya okwetuuma amannya ku bintu bya Gavumenti.\nSsentebe Kitatta asiimye olw'okuddibwamu kw'ayise okulungi wabula n'awa nsalesale wa nnaku 10 nga bamaze okufuna ssente z'abavubuka wabula n'asambajja ebyogerwa nti abavubuka abazze okulaga obutali bumativu bwabwe nti bavudde wabweru wa Lwengo n'ategeeza nga ebyobufuzi by'e Lwengo nga byetobeseemu ebirala ebijja biyitimuka buli lukya nga bivuddeko okuserebya ebyenfuna bya Bannalwengo.\nKigambibwa nti ebibiina by'abavubuka aba bodaboda bye bivuddeko omuziziko gw'ebibiina ebirala okufuna ensimbi zaabwe okukwatibwa.\nAb'e Kabula beesunga Kabaka\nEmbeera ya Bobi Wine yeeraliikirizza omusawo we n'asaba bamufunire abakugu\nSsemuzira baamuttira mukazi oba nkaayana za bizinensi?


Bukedde Online - Okukuza olunaku lw'omwana w'omuddugavu: Abaana abasuulibwa beeyongedde mu biseera bya COVID19\nOMUWENDO gw’abaana abasuulibwa gweyongedde mu biseera bino ebya ssennyiga omukambwe.\nAbaana abato abalabirirwa Sanyu Babies home\nAbakulira amaka agalabirira abaana abalondebwa aba Sanyu Babies' Home baategeezezza nti buli lunaku bafuna amasimu agatakka wansi wa 10 agabakubirwa okuva ku poliisi, amalwaliro ne mu bantu ssekinnoomu nga babategeeza ku baana abasuuliddwa abeetaaga okuyambibwa.\nAkulira amaka ga Sanyu Babies Home Barbara Nankya Mutagubya agamba nti kyokka ku baana bano bonna bo basobodde kuyingizaako baana 10 bokka mu maka gano olw'embeera y'endabirira. Agamba nti ne ssennyiga bwe yali taliiwo era abantu nga basuula abaana naye ku mulundi guno balaba ng'omuwendo gweyongeddeko .\n‘'Tufuna amasimu okuva ku malwaliro omukyala ng'olwamaze okuzaala yafulumye bufulumi ne yeetambulira omwana n'aleka awo''\nAgattako nti n'abaana abalala be bafunye mu kiseera babeera bannyuluddwa mu kabuyonjo nga gwe bakyasembyeyo okufuna mwana muwere envunyu gwe zaalidde eriiso.\n*Obutabanguko mu maka nabwo buvuddeko abaana abasuulibwa okweyongera mu biseera bino.\nBarbara akulira Nankya Sanyu babies home ng'akutte bbebi\nOKUSOOMOOZEBWA KWE BOOLEKEDDE\nAmaka ga Sanyu Babies' Home gasobola okulabirira abaana 50 bokka ,naye olwokuba omuwendo gw'abaana mwasirizi bangi gaawalirizibwa okwongera ku baana nga kati bali 57.\nMutagubya agamba nti amaka gano gayimiriddewo ku buyambi obubaweebwa abazirakisa naddala Abazungu naye okuva mu December w'omwaka oguwedde obuyambi bwasalikira ddala olwa ssennyiga omukambwe.\n‘'Abaali tebannasazaamu ng'endo zibaleeta kuno okutudduukirira twawalirizibwa okubawandikira amabaluwa ffe ffennyini ne tubayimiriza nga naffe tufunye okutya nti bandijja mu baana n'obulwadde oba bo okubufuna nga batambula. Yadde obuyambi bwasalika abaana bo basigala bakyeetaga okulya n'obujjanjabi''\nBasabye Bannayuganda okwongera okubadduukirira. ‘'Banange bano abaana baffe ,bava mu ffamire zaffe ate era bava mu bitundu mwe tubeera nsaba tuveeyo tubayambe''\nOmuntu yenna abayagala okuduukirira abaana bano osobola okutwala obuyambi ku ofiisi za Sanyu Babies' Home ezisangibwa e Namirembe mu Kampala. Oyinza n'okuweereza obuyambi ng'oyita ku nnamba z'essimu ez'omukulu w'amaka gano . [0705681603/ 0788162147 ] .\nAmaka ga Sanyu Babies Home\nMutagubya yategeezeza nti bateekedwa okulabirira abaana okuviira ddala ku muwere ow'olunaku 1 okutuusiza ddala ku mwana ow'emyaka 3 ,omwana yenna kasita asussa emyaka gino abeera ateekeddwa okufunirwa amaka amalala wano w'asinzidde okusaba ffamire eziyinza okuba nga zirina obusobozi n'ebigendererwa ebitali bikyamu okugenda baweebwe abaana babakuze nga baana baabwe.\n‘'Tetutunda baana ,abaana ba bwereere ,ffe kasita tumala okwekenneenya nti tolina kigendererwa kibi, tolina kikolobero kyonna kye wali okoze ,okusingira ddala oteekedwa okuba n'obusobozi obw'okulabirira omwana ono obulungi ‘'\nAgamba nti mu kiseera kino balina abaana bangi abaatuuka edda naye nga tebannafuna babatwala ,akubiriza abaagala abaana baleme kutwala nga bawala bokka wabula batwale ne kubaana abalenzi wamu n'abo ababeera baazaalibwa n'obulwadde kuba nabo beetaaga okubudaabudibwa.\nSanyu Babies Home Barbara Nankya Mutagubya\nSanyu Babies' Home\nEyalagudde ebitakwatagana bamututte kaguddeyo\nEyasuula bbebi we mu kaabuyonjo bamusibye emyaka 10\nEyasimattuka okufa bazzeemu okumukwatira mu bubbi bw'amasimu\nOmukubi wa bbulooka n'aganza omuwala w'essomero ate Poliisi n'esibamu kitaawe!\nOmwana â€˜ayogeraâ€™ abakwasizza


Bukedde Online - Bakyalidde Kabaziguruka e Kigo\nBakyalidde Kabaziguruka e Kigo\nAbakazi 32 bamalirizza emisomo gy'eddiini\nSsewanyana (akutte essimu) kato Lubwama (ow’okubiri ku ddyo) ne bannaabwe e Kigo.\nABABAKA ba palamenti abali ku ludda oluvuganya Gavumenti baakyalidde mubaka munnaabwe Michael Kabaziguruka ow’e Nakawa mu kkomera e Kigo gy’ali ku misango gy’okulya mu nsi olukwe. Ababaka kwabaddeko; Allan Ssewanyana (Makindye West), Kato Lubwama (Lubaga South), Zacky Butebi (Mityana Municipality).\nKabaziguruka yategeezezza banne nti yabadde alumizibwa mu kifuba era yabadde n’akuuma ku mukono abasawo mwe bayisa eddagala.\nYagasseeko nti ng’oggyeeko okuba nti awulira bubi olw’obutaba na famire ye n’abantu abaamulonda okubakiikirira, ab’ekkomera tebamuyisa bubi. Banne baamutegeezezza nti baakukola ekisoboka okulaba ng’ava mu kuwozesebwa kkooti ey’amagye atwalibwe mu ya bulijjo\nSitaani, onnanze ki okuntuma okubba ebintu by'ekkanisa!


1 Ebyomumirembe 25 LCB;NIV - Abayimbi - Awo Dawudi n’abaduumizi - Bible Gateway\n1 Ebyomumirembe 25 Endagaano Enkadde nʼEndagaano Empya (LCB)\n3 Ku batabani ba Yedusuni:\n6 Abo bonna baavunaanyizibwanga ba kitaabwe, olw’okuyimba mu yeekaalu ya Mukama, nga bakuba ebitaasa, n’entongooli, n’ennanga, olw’okuweerezanga okw’omu nnyumba ya Katonda. Asafu, ne Yedusuni, ne Kemani baali bakolera wansi kabaka. 7 Omuwendo gw’abo n’eŋŋanda zaabwe abatendekebwa ne bakuguka mu by’okuyimbira Mukama baali ebikumi bibiri mu kinaana mu munaana. 8 Bonna baakubira obululu emirimu gye baaweebwa, abato n’abakulu, omutendesi ne gwe batendeka.\n31 ak’amakumi abiri mu buna kagwa ku Lomamutyezeri, batabani be n’ab’eŋŋanda ze, kkumi na babiri.


Abajehova be baani era bakkiriza kki?\nAbajehova batandiika mukifo ekiyitibwa Penisilaviiya mu mwaka 1870 nga kilaasi ya Bayibuli eyali okulememberwa Kaloli Taze Luseelo ( Charles Taze Russell). Luseeo yatuuma ekibiina ekisoma ayibuli kino “Ekibiina kya Bayibuli eky’ekyaasa ekisembayo”, era abaali bamugoberera baali bayitibwa abasomi ba Bayibuli. Luseelo yatandiika okuwandiika ebitabo ebyayitibwa “Akawungeezi k’ekyasa” era nga yawandiika ebitabo mukaaga nga tanafa era omwo mwemuli ensomesa y’Abajehova esinga. Watchtower Bible and Tract Society yatandikibwa mu 1886 era nefuuka emotoka eyatambuza ensomesa ya “Akawungeezi k’eekyasa”. Abantu abaali mu kisinde kino bayitibwanga “Abaluseeli”(Soma Russelites). Nga Luseeli amaze okufa, mu mwaka 1916, Omulamuzi J.F Rutherfold (Soma Luuzafolodi), era nga ono yali mukwano gwa Luseeli era nga yeyamuddilira mu bigere yawandiika ekitabo ekyasembayo eky’Akaseera akasembayo eky’ekyasa era nga Kyayitibwa “Ekyama ekimalirizibwa” mu mwaka 1917. Guno gwe gwali omwaka ekitongole kino gwekyayawukanira mu. Abo abagoberara Luuzafolodi batandika okuyitibwa “Abajehova”\nAbajehova bakkiriza kki? Okwekenenya ensomesa yabwe ku bwakatonda bwa Kristu, obulokozi, Obusatu, Omwoyo Mutukuvu, n’okusalibwa kw’omutango gw’ebibi kulaba awatali kuwakana nti tebakkiriza nga Abakristaayo bwebakkiriza ku nsonga ezo. Abajehova, bakkiriza nti Yesu ye malayika omukulu, Mikayiri, era nga ky’ekitonda ekikyasinze okuba n’ekitiibwa. Kino kikontana n’ebyawandiikiwa bingi ebiraga Yesu okuba Katonda ( Yokaana 1;1; 14; 8:58; 10:30). Abajehova bakkiriza nti obulokozi bufunibwa okuyita mu kukkiriza, ebikolwa, n’okugonda. Kino kikontana n’ebyawandikibwa bingi ebiraga obulokozi okuba nti bufunibwa okuyita lwakisa okuyita mu kukkiriza . ( Yokaana 3:16; Abaefeeso 2:8-9; Tito 3:5). Abajehova bagana Obusatu Obwakatonda, era bagamba nti Yesu yatondebwa butondebwa era nti Omwoyo mutukirivu mannyi bwannyi ga Katonda. Abajehova bagaana okuba nti yasasula omutango gw’ebibi gwetandisasudde era nebagamba nti okusasula kwa Yesu kwali kwa kibi kya Adamu nga yye.\nAbajehova bawolereza batya ensomesa eno? Okusooka, bagamba nti Ekanisa yayonoona Bayibuli okumala emyaa emingi era nga bbo bagivuunulamu kyebayita “Enzivuunula empya ey’ensi” Bakyuusa ebyawandiikibwa bya Bayibuli okusobola okuwagira ensomesa yabwe, mukifo ky’okusomesa okusinziira ku ekyo Bayibuli kyesomesa. Enzivuunula empya ey’ensi eyise mu nzivuunula ez’enjawulo Abajehove jebakomye okulaba ebyawandiikibwa ebikontana n’ensomesa yabwe.\nAba Watchtower(Soma Wakyi Tawa), basinziirira ku nsomesa ya Charles T. Russells, n’Omulamuzi Joseph Franklin. R naabo ababaddira mu bigere, okusomesa era okufuna enzikiriza. Obufuzi bwa Watch Tower bwebulina obuyinza okuvuunula ebyawandiikibwa eby’enzikiriza eno ey’obulimba. Kwekugamba, Watch Tower kyeyogera ku byawandiikibwa, kitwalibwa okuba ekigambo ekisembayo era tebakkiriza muntu yenna kwenonyeza makulu gage kububwe. Kino kikontana n’ekyo Pawulo omutume kyeyagamba Timoseewo (wamu naffe fenna) okusoma era okuba abasimibwa Katonda, okusobola obutakwasibwa nsonyi nga tukozesa ekigambo kya Katonda. Okukuutira kuno kusangibwa mu 2 Timoseewo 2:15, era kiragiro okuva eri Katonda eri buli mwana we okuba nga abe Beroya abanonyerezanga ebyawandiikibwa okulaba oba ebyo ebyali bisomesebwa bikwataggana n’ebyawandiikibwa.\nTewali ddini yonna nesigwa kutambuza bubaka bwayo okusinga Abajehova. Eky’embi, obubaka bwabwe bulimu obukyamu bungi, obulimba, n’ensomesa enkyamu. Nsaba Katonda agule amaaso g’abo abakkiriza mu nsomesa y’Abajehova basobole okulaba amazima ag’enjiri n’okusomesa kwa Bayibuli.


Omukazi eyabuzibwawo e Ntebbe emyezi mukaaga egiyise azuuliddwa nga yattibwa – CBS FM\nLuke Oweyesigire mwogezi wa police mu Kampala n’emiriraano\nAbobuyinza mu kibuga ky’Entebbe bazudde omulambo gw’omukyala Twinomijuni Prossy ow’emyaka 28,eyabuzibwawo nga 06 December,2021.\nOmukyala ono abadde mutuuze ku kyalo Kawafu mu muluka gwe Nkumba Katabi Town council.\nOkuzuulwa kw’ebisigalira by’omukyala ono kutuukiddwako oluvannyuma lw’bobuyinza okukwata Laurent Nkurunziza, amanyiddwa nga Mulaalo owemyaka 38 omutuuze ku kyalo Bukolwa Nkumba.\nAbebyokwerinda oluvannyuma lw’Okukola okunoonyereza okumala, baakutte Laurent Nkurunziza era ono yeyayogedde ekifo weyaziika Twinomujuni.\nOmulambogwe gwasangiddwa nga gwaziikibwa mu kifo awalundirwa embizzi.\nEkitongole kya police ekirwanyisa abakwata mmundu ki Frying squad oluvannyuma lwokuzuula nti omukyala ono yali yattibwa , kiriko obujulizi obulala obuzuuliddwa omubadde enkumbi n’ennyondo eyakozesebwa okumutemula, wadde nga tekinamanya nsonga ntuufu eyamuttisa.\nAmyuka Omwogezi wa police mu Kampala n’emiriraano Luke Oweyisigire, ategeezezza nti ebisigalira by’Omugenzi bitwaliddwa mu ddwaliro e kkulu e Mulago okwekebejjebwa, nga n’okunoonyereza bwekugenda mu maaso.\nOmukwaate Laurent Nkurunziza mu kiseera kino akuumibwa mu kaduukulu ka police e Nateete.\nAb’obuyinza mu kibuga ky’Entebbe bazudde omulambo gw’omukyala Twinomijuni Prossy owemyaka 28,eyabuzibwawo nga 06 December,2021.\nOmukwate Laurent Nkurunziza mu kiseera kino akuumibwa mu kaduukulu ka police e Nateete.


Bukedde Online - Abavubuka abasukka 40 abaayooleddwa e Luweero ku bya Bobi Wine bakyali mu kkomera\nSsemaka abadde yaakayimbulwa ku gw'okusobya mu kawala ate asobezza ku kawala akalala ku luzzi!\nABANTU 46 abaayooleddwa poliisi ng'eri wamu n'amagye mu kibuga Luweero oluvannyuma lw'okukola effujjo ku luguudo nga baagala okulaba ku Bobi Wine eyabadde aggibwa mu kkooti e Gulu bagguddwako emisango egy'enjawulo.\nABANTU 46 abaayooleddwa poliisi ng'eri wamu n'amagye mu kibuga Luweero oluvannyuma lw'okukola effujjo ku luguudo nga baagala okulaba ku Bobi Wine eyabadde aggyibwa mu kkooti e Gulu bagguddwako emisango egy'enjawulo.\nKino kiddiridde ebikumi by'abantu okweyiwa ku mabbali g'oluguudo oluva e Gulu okudda e Kampala okwelorela ku Bobi Wine n'ababaka abalala poliisi n'ebagoba nga bakubira engoma mu kkubo nga bwe bazina ekyaddiridde kukuma bipiira n'ebagobaganya ng'ekozesa amasasi n'omukka ogubalagala.\nOmwogezi wa poliisi mu Savana Paul Kangavve yagambye nti abaakwatiddwa be bamu ku baakubye abapoliisi ng'ebatangira okukola effujjo okwokya ebipiira mu lugoodo n'ebiti.\nAbaayooleddwa omuli aba Bodaboda, saluuni, abaasangiddwa mu makubo n'abalala baabadde bakyakuumirwa mu kaduukulu ka poliisi e Luweero nga bwe balindirirwa okutwalibwa mu kkooti.\nMUSEVENI: Tugenda kufulumya ekyasse omubaka mu wiiki emu\nPoliisi egumbye mu maka g''ababaka: Bye baayogedde ku Nebanda biranze\nDokita agambibwa okukusa ebitundu by''omulambo gwa Nebanda ayimbuddwa


Bukedde Online - Omukugu annyonnyodde ekiretera poliisi obukambwe n'okutulugunya abantu\nOmukugu annyonnyodde ekiretera poliisi obukambwe n'okutulugunya abantu\nMUNNAYUGANDA omukugu mu kubuuliriza ku by’emisango agambye nti obukambwe bwa poliisi n’amagye eri abantu babulijjo mu mawanga ga Afrika bususse ogw’omulamuzi kyokka n’agamba nti bino abafuzi b’amatwale be baabitandika okutukuumira mu buddu.\nMusaazi agamba nti poliisi n’amagye mu Afrika bakiraba ng’ekya bulijjo okutulugunya abantu kuba abafuzi b’amatwale abagitandika bagissaawo kubakuumira mu buyinza n’okulemesa abantu baabulijjo abaali baagala okweranako n’okubalemesa okutuukiriza ebigendererwa byabwe.\nMusaazi okwogera bino kiddiridde okutulugunya abantu okuzze kubeerawo mu bitundu by’eggwanga eby’enjawulo nga poliisi n’amagye gakuba abantu emiggo, amasassi n’okubakolako ebikolobero mwe baatwalidde n’ababaka ba Palamenti.\nAgamba nti omuntu bw’aba alina omusango gwazizza, akwatibwe atwalibwe mu kkooti avunaanibwe.\nMusaazi yagambye nti eno y’ensonga lwaki abafuzi b’amatwale bassaawo enkambi za poliisi nga buli we baagalira abaserikale basobole okubaggyayo ne babatwala okukkakkanya abantu bwe baba baliko ekibanyiizizza ne basalawo okukola effujjo.\nYategeezezza nti mu mawanga g’Abazungu abapoliisi basula mu bantu baabulijjo ku poliisi bagendayo kwambala yinifoomu kukola mirimu bwe kiba kibeetaagisizza n’agamba nti kyokka ebikolwa bino ebya poliisi okutulugunya abantu byefuze nnyo amawanga ga Afrika n’ekigendererwa ky’okukuumira gavumenti zaabwe mu buyinza.\nYawadde eky’okulabirako e Guinea abantu bwe beegugunga nga baagala pulezidenti wayo Lansana Conte aveeko,ab’ebyokwerinda bakkakkana ku bantu ne babakolako effujjo n’okubatta.\nBino bye bimu ku byali e Gambia, Nigeria,Zimbabwe n’e Kenya poliisi n’amagye gye byatulugunya abantu. Mu mawanga agamu poliisi n’amagye byeyambisibwa mu bikolwa by’okubba obululu naddala obukosi bwe buba butambuzibwa.\nMu mbeera endala poliisi n’amagye byeyambisibwa kutiisatiisa bantu butenyigira mu kulonda bantu gavumenti b’eba teyagala.\nAmagye gasaanyizzaawo ofiisi za Boda boda 2010 zonna


Bukedde Online - Ebipya ku by'okwokya essomero lya Buddo\nKayongo eyali akulira Buddo.\nEYALI akulira essomero lya Budo Junior annyonnyode ku lutalo lwe yalina n’omugagga gwe balumiriza okwokya essomero ne mufiiramu abaana 20 mu 2008.\nWilliam Kayongo kati akulira Ebyenjigiriza mu Munisipaali y’e Makindye yategeezezza Bukedde nti okwokya essomero ly’e Budo kyandiba nga gwali mupango okumusiraanya wadde nga kino teyasooka kukitegeera.\nAnnyonnyola nti yamanya luvannyuma lwa kwokya ssomero, okwaddirirwa ebizibu eby’omuddirihhanwa ebyamutuukako. Okukkakkana ng’ebyobugagga bye ebisinga obungi birugenze.\nBukedde yatuukiridde Kayongo okubaako by’annyonnyola oluvannyuma lw’ebitongole ebikessi okuttukiza omusango gw’okwokya Budo nga April 12, 2008. Ebitongole ebikessi bibuuliriza ku mugagga omu agambibwa nti yali mabega wa kikolwa kino.\nKigambibwa nti omugagga yakola sitetimenti kyokka ne yeeyimirirwa. Ensonda zaategeezezza nti okuva olwo abadde akozesa abanene mu Gavumenti n’ebitongole by’Ebyokwerinda okutta omusango.\nAbantu bana bazzeemu okukwatibwa ku nsonga z’omuliro gw’e Budo okuli Moses Lumu agambibwa nti omugagga yamuwa ssente okwokya essomero. Lumu alabikira mu katambi akasaasaana ku mikutu gya kompyuta ng’ayogera engeri essomero gye lyayokebwa ne yeewaako obujulizi nti yali omu ku baalyokya era ye ne banne baapangisibwa mugagga.\nBukedde yafunye obubaka bw’amasimu obugambibwa nti buli wakati w’omugagga ono n’omukungu wa Gavumenti akola ku nsonga z’okuggya ku mugagga omusango. Mu bubaka boogera ku ngeri y’okujungulula obujulizi bwa Lumu obuli ku katambi bwe baasobodde okumukozesa sitetimenti endala empandiike ng’ekyusa ebiri mu katambi.\nAbalala abaakwatiddwa kuliko eyali omukuumi w’essomero Julius Wesisi 54, Yusufu Kiggundu ow’e Kigoogwa ku lw’e Bombo ne Ivan Musimenta ‘Muleefu’. Ye Kayongo yagambye nti, “tulinze emyaka 10 okuva 2008 nga twagala okufuna amazima ku muliro gw’e Budo.\nKyandibadde kirungi nnyo bannaffe abanoonyereza kye batuwa kibeere nga kye kituufu ekyenkomeredde.” N’agamba nti omuntu bw’aba atutte ekiseera kiwanvu ng’anoonyereza, asuubirwa nga ky’awa abantu kye kituufu. “Ebintu bingi byanjogerwako n’ebirungi bye nali nkoledde essomero ly’e Budo byasangulwawo, n’abantu abanninamu obwesige ne batandika okulowooza oba okukkiriza nti nze Kayongo, nze nakola ekizibu ekyo,” bwe yategeezezza. N’agamba: emyaka 10 bukya baana bafa e Budo gibadde gya bulumi nnyo gyendi kubanga saaweebwa mukisa gwonna kwennyonnyolako.\nKyalibadde kirungi okunoonyereza kuno ne kunsangulako amaziga. “Abazadde, abaana be nnasomesa, abatuuze b’e Budo bonna baali bamanyi omukwano gwe nnalina eri abaana. Era nayingira mu byafaayo bwe nagoba abasomesa bataano, ne nsuzaako metulooni ku poliisi lwa kukuba baana.\nEbyo byonna nnabikola kuzimba ssomero lya Budo eryali zaabu gyendi. Budo ye yanfuula kyendi, nali naakamala ku ssomero eryo emyaka 28 kuba mu bulamu bwange ly’essomero lye nasinga okulwako.” Kayongo alowooza nti poliisi teyakola mulimu gwayo bulungi ku nsonga z’e Budo. “Naye abeebyokwerinda bwe baba bazuukusizza ekintu kino, batubuulire omutawaana gwava wa tusobole okufuna okuddibwamu okutuufu emitima gitukke.” EBYALIWO ESSOMERO LWE LYAGGYA Kayongo agamba: nzijukira bulungi, omuliro lwe gwakwata ebizimbe by’essomero nali wa Bakuli ne Gordon Byaruhanga eyali ssentebe w’abawagizi ba Express era Express yali eva kusamba nga tuva kulaba mupiira.\nMu kiiseera ekyo nali mmaze okuva e Budo ng’omukulu w’essomero nga liri mu mikono gya Livingstone Ddungu. Ku ssaawa nga 3:00 ez’ekiro Ddungu yankubira essimu n’ahhamba nti yali awulidde essomero lyali likutte omuliro naye bwemba ndi kumpi nziruke ntuukewo ndabe kuba ye yali walako. Nnavuga emmotoka yange era twagenda ne Gordon Byamukama eyamperekerako ku kitebe ky’abazikiriza omuliro (Fire Brigade) ku ssaawa ya Kwini ne batuwa ttanka y’amazzi ne tugenda e Budo okutaasa embeera.\nTwasanga abantu b’ekitundu bakola butassa mukka okutaasa embeera eyali emaze okubijja. Poliisi n’eyambako okuzikiza omuliro kyokka gwali gumaze okutta abaana.\nOlw’okuba abaana abaali mu ssomero nze nnali nnabayingiza nga Heedimasita, nnatandika okubakuhhaanya nga nnyambibwako abasomesa n’okusobola okumanya abamu ku baali batalabikako era enkeera nze nakeera e Mulago ku ggwanina ne metulooni ne tuyambako abazadde okufuna emirambo gy’abaana abaali bafiiridde mu muliro. Poliisi teyampa mukisa kuginnyonnyola.\nOluvannyuma lw’ennaku bbiri nagenda ku kitebe kya bambega e Kibuli okubannyonnyola ebyaliwo naye bwe natuukayo bankwata bukwasi mu maaso g’abaamawulire nga balaba.\nENKOLAGANA YE N’OMUGAGGA AGAMBIBWA OKWOKYA ESSOMERO\nSiyinza kugamba nti twali tulina bingi ebitugatta n’omugagga oyo (amwogera amannya, naye tugalese) naye olw’okuba naye nalina ekifo ekimu we twali aboomuliraano n’omugagga oyo. Mu kifo ekyo omugagga yali aliko by’akolerayo, ffe nga baliraanwa bye twali twemulugunyako. Era nnalina bizinensi yange (bizinensi erekeddwa bweru) gye yayagala ennyo muguze kyokka nnagaana.\nWabula omugagga oyo we yanneesibirako okumuguza bizinensi yange, mu kiseera ekyo bbanka yali emmanja nga ndi mu nteeseganya okunnyongerayo ebbanga okusasuliramu kubanga ebyobugagga bya bizinensi byali bisobola okuvaamu ensimbi okusasula ebbanja. Essomero ly’e Budo bwe lyaggya, bbanka nayo n’entabukira okukkakkana ng’ebintu byange bigenze era bizinensi yange omugagga yagitwala. Yagigula ku nnyondo olw’ebbanja lya bbanka.\nPOLIISI ENOONYEREZE KU BBANKA Bbanka ya Barclays yali yampa looni eyitibwa “Apex loan” (eweeba omuntu agenda okwekulaakulanya era asasula amagoba matonotono okwawukanako ne looni endala). Wabula mu ngeri gye saategeera, bbanka yakyusa looni n’efuuka ya byabusuubuzi “Commercial loan”. Olwo ezaali obukadde 650 ze baali babanja ne zifuuka akawumbi kalamba n’obukadde 200.\nBizinensi yange baagibaliriramu obuwumbi busatu, ekyali kimpa omukisa okuteesa ne bbanka kubanga mu buli ngeri nali nja kusasula. Kyokka essomero lye Budo olwakwata omuliro, bbanka teyanneebuuzaako n’esazaamu looni. Mu kaseera katono bizinensi ne bagiguza omugagga. Kino n’okutuusa kati nkyakyewuunya kubanga bbanka nali ngisasula era empapula zonna nzirina.\nNdowooza nti abanoonyereza ne mu bya bbanka bajja kutuukayo okukakasa obulambulukufu n’obuvuyo obwakolebwa, okunnemesa era bwe kivaayo nti omugagga aliko by’amanyi ku kwokya Budo siyinza kukiwakanya. Numirwa wamu n’abazadde abaafiirwa abaana baabwe, nsaba mukama alaba ne mu kizikiza ne mu kyama atulage omusana ku baayokya abaana b’e Budo. Eby’e Budo tebirinva ku mutima, kyankuba wala.


Bukedde Online - Akaseko ku maaso yandiba zaabu gw’okukulidde\nAkaseko ku maaso yandiba zaabu gw’okukulidde\nMmengo asigalira atya okutuma nga n’obukiiko...\nAddwaddwalikanye lwa basuubuzi b’e Nakasero...\nWALIWO ekintu omuntu ky’ayinza okukugamba ne kiwulikika ng’eky’ekiralu, kyokka ng’ate bw’okissaako ebirowoozo n’okissa mu nkola kisobola okukufuula ow’enjawulo.\nWeebuuze singa obadde olina abantu babiri b’okwatidde mu nsobi, omu n’aseka amajeemulukufu omulala n’ateekako feesi eyeekangabiriza era eraga nti talina kikyamu ky’akoze ku babiri ani gw’osooka okusonyiwa bw’oba wa kusonyiwa?\nGye buvuddeko tubadde twogera ku ngeri y’okukwatamu kasitoma naddala mu mbeera eno buli omu gy’agamba nti esusse okubeera embi era wiiki ewedde twayogedde ku ngeri y’okukwatamu kasitoma ow’oku ssimu. Ku luno njagala twogere ku kasitoma gw’olabako.\nKasitoma gw’olabako ye yandibadde asinga obwangu singa oba omanyi engeri y’okumukwatamu era bw’oba tomanyi ayinza okuba omuzibu ennyo n’okusinga ow’oku ssimu.\nEnsonga ze tulina okwogerako ku ngeri y’okukwatamu kasitoma nnyingi era nga ziyinza okusinziira ku bika bya bakasitoma ab’enjawulo ne bizinensi ez’enjawulo.\nNaye waliwo ebintu bakasitoma bye bafaananya era ne kitegeeza nti waliwo ebintu ffenna bye tulina okuyiga okusobola okukolagana obulungi ne bakasitoma ab’engeri zonna.\nKy’otolina kwerabira mu nsi kiri nti ekyobugagga ekisinga obukulu mu nsi be bantu Katonda be yatonda era okubafunamu oteekwa okuyiga okukolagana nabo.\nAkyawa abantu akyawa obugagga. Abantu bangi bw’oyogera ku kasitoma balowooza kw’oyo azze mu dduuka oba mu kifo kyonna gy’akolera ng’azze kumuwa ssente oba okumuweereza mu ngeri yonna, ekintu oluusi ekitugaana okuyiga okussa mu nkola bye tuba tuyize.\nEkituufu kiri nti buli muntu gw’okolagana naye aba kasitoma mu ngeri emu oba endala, era eno y’ensonga lwaki omuntu alabika nga muntumulamu alina omukisa munene nnyo ogw’okukola bizinensi kuba abantu tebalinda kumala kujja gy’okolera balyoke balabe oba oli muntu mulungi ate mu ngeri y’emu abakumanyi be bakutunda mu bantu abalala.\nN’olwekyo ebintu ebitufuula abantu abalungi byebyo bye tukola buli lunaku wonna we tubeera. Mu takisi, ku luguudo, mu masinzizo ne mu nnyimbe, ekyo bwe kikulema era ojja kuba olemeddwa.\nBwe kiba nga bwekityo bwe kiri kiba kitegeeza nti ebyo bye tulowooza nti bye bijja okutuwa abantu abalabika okuba abalungi okukolagana nabo mu bizinensi tulina okubikola buli lunaku, tutuuke okubikola nga tetumaze kubirowoozaako wabula kifuuke ekikula kyaffe.\nOmwaka gukutulemu emirundi 3 okutuukiriza ebiruubirirwa byo